title: विद्युत चुम्बक

text: प्रति दिन काम आनेवाले अनेक यंत्रों और उपकरणों में छोटे बड़े विद्युत् चुंबकों का व्यवहार होता है। बिजली की घंटी में, टेलीग्राफ और टेलीफोन में विद्युत्-चुंबक का व्यवहार होता है, क्योंकि विद्युत्-चुंबक की यह विशेषता है कि उसमें विद्युत् धारा बहते ही वह चुंबकित हो जाता है और विद्युत् धारा के बंद होते ही विचुंबकित, तथा उसका चुंबकत्व, एक निश्चित सीमा के अंदर, उस विद्युत् चुंबक पर लपेटे तार में बहती हुई धारा का अनुपाती होता है। लाउडस्पीकर में, धारा जनित्रों में, बिजली के मोटरों में, बिजली के हॉर्न में और चुंबकीय क्लच में विद्युत्-चुंबक का व्यवहार होता है। वैद्युत परिपथ में विद्युत् चुंबक के द्वारा रिले का काम लिया जाता है, यानी दूर से ही दुर्बल धारा द्वारा सौ और हजार ऐंपियर धारा के स्विचों को दबा कर सौ और हजार ऐंपियर की धारा स्थापित की जाती है। अनेक प्रकार के स्वचालित यंत्रों में विद्युत् चुंबकों का उपयोग होता है।


title: विद्युत चुम्बक

text: वास्तव में, लौहचुम्बकीय पदार्थों पर लगने वाले बल की गणना करना एक जटिल कार्य है। इसका कारण यह है कि वस्तुओं के आकार आदि भिन्न-भिन्न होते हैं जिसके कारण सभी स्थितियों में चुम्बकीय क्षेत्र की गणना के लिये कोई सरल सूत्र नहीं हैं। इसका अधिक शुद्धता से मान निकालना हो तो फाइनाइट-एलिमेन्ट-विधि का उपयोग करना पड़ता है। किन्तु कुछ विशेष स्थितियों के लिये चुम्बकीय क्षेत्र और बल की गणना के सूत्र दिये जा सकते हैं। उदाहरण के लिये, सामने के चित्र को देखें। यहाँ अधिकांश चुम्बकीय क्षेत्र, एक उच्च पारगम्यता (परमिएबिलिटी) के पदार्थ (जैसे, लोहा) में ही सीमित है। इस स्थिति के लिये अधिकतम बल का मान निम्नलिखित है-


title: विद्युत चुम्बक

text: जहाँ:


title: विद्युत चुम्बक

text: दिये हुए मामले में, हवा की पारगम्यता निर्वात की पारगम्यता के लगभग बराबर होती है। अतः formula_3, और इकाई क्षेत्रफल पर लगने वाला बल :


title: विद्युत चुम्बक

text: सामने दिये हुए चुम्बकीय परिपथ के लिये B का मान निम्नलिखित सूत्र द्वारा दिया जा सकता है-


title: विद्युत चुम्बक

text: इसे प्रतिस्थापित करने पर, निम्नलिखित सूत्र मिलता है-


title: विद्युत चुम्बक

text: शक्तिशाली विद्युतचुम्बक बनाने के लिये कम लम्बाई का चुम्बकीय पथ तथा अधिक्ष क्षेत्रफल वाला तल चाहिये। इसका कारण यह है कि अधिकांश लौहचुम्बकीय पदार्थ १ और २ टेस्ला के बीच संतृप्त हो जाते हैं (यह संतृप्तता H ≈ 787 amps × turns / meter के आसपास आ जाती है।) अतः इससे अधिक H वाला चुम्बक बनाने की कोशिश करना बेकार है।


title: वज्रेश्वरी

text: वज्रेश्वरी, बौद्धों की देवी है, जिसे "वज्रयोगिनी" अथवा "वज्रबाई" भी कहा गया है। आजकल नेपाल में इसकी पूजा की जाती है। कोटेश्वरी, भुवनेश्वरी, वत्सलेश्वरी और गुह्येश्वरी आदि प्राचीन देवियों के साथ इसका उल्लेख है। आगे चलकर इसका बिगड़ा हुआ रूप ब्रजेश्वरी हो गया। जालंधर पीठ में ब्रजेश्वरी का मंदिर है।


title: वज्रेश्वरी

text: पौराणिक मान्यता के अनुसार शिव जी ने सती के मृत शरीर को लेकर जब तांडव नृत्य किया तो उनका शव ५१ खंडों में बिखरकर धरती पर गिरा। जालंधर में उनका स्तनभाग गिरा था। यही स्तनपीठ की व्रजेश्वरी देवी कही जाती है। कहते हैं, जालंधर दैत्य का वध करने के कारण शिव पाप से ग्रस्त हो गए थे और जब जालंधर पीठ में आकर उन्होंने तारा देवी की उपासना की तब उनका पाप दूर हुआ। वैसे यहाँ की अधिष्ठात्री देवी त्रिशक्ति अर्थात् त्रिपुरा, काली ओर तारा हैं, लेकिन स्तन की अधिष्ठात्री व्रजेश्वरी ही मुख्य देवी हैं। इन्हें विद्याराज्ञी भी कहते हैं। स्तनपीठ में विद्याराज्ञी के चक्र और आद्या त्रिपुरा की पिंडी की स्थापना है।


title: वर्णमण्डल

text: सूर्य के वायुमंडल का निम्नस्तर, जो प्रकाशमंडल (photosphere) के ठीक ऊपर स्थित है उत्क्रमण मंडल (Reversing layer) कहलाता है। इस उत्क्रमण मंडल से ऊपर लगभग 11,200 किलोमीटर तक फैले हुए गोलीय मंडल को वर्णमंडल कहते हैं। पूर्ण सूर्यग्रहण के समय इस मंडल का वर्ण सिंदूरी (scarlet) होता है। यह वर्ण हाइड्रोजन के परमाणुओं द्वारा किए गए विकिरण की अधिकता के कारण उत्पन्न होता है।


title: वर्णमण्डल

text: वर्णमंडल तीक्ष्ण पट्टियों का बना होता है, जिन्हें कंटिकाएँ (spicules) कहते हैं। कंटिका घास के फलकों की भाँति एक दूसरे से लिपटी हुई दिखाई देती हैं। कंटिकाओं का अर्धव्यास कई सौ मील का होता है और ऊँचाई 800 किलोमीटर से 16,000 किलोमीटर तक होती है। विषुवतीय प्रदेशों में कंटिकाओं की दिशाएँ प्रकाशमंडल की त्रिज्याओं का अनुसरण नहीं करती हैं। इसके विपरीत ध्रुवप्रदेश की अधिकांश कंटिकाएँ त्रिज्याओं की दिशा में ऊपर उठती हैं। ये कंटिकाएँ वर्णमंडल को सूर्य के साधारण चुंबकीय क्षेत्र से संबंधित करती हैं। यदि यह कल्पना की जाए कि सूर्य का चुंबकीय क्षेत्र द्विध्रुवी चुंबक के कारण है, जिसका अक्ष सूर्य के परिक्रामी अक्ष की दिशा में है, तो चुंबकीय क्षेत्र की रेखाएँ विषुवतीय प्रदेशों में त्रिज्याओं के साथ अधिक कोण बनाएँगी तथा ध्रुवीय प्रदेशों में वे त्रिज्याओं की दिशाओं का लगभग अनुसरण करेंगी।


title: वर्णमण्डल

text: विषुवतीय एवं ध्रुवी प्रदेशों की कंटिकाओं की रचनाओं में एक और भी महत्वपूर्ण अंतर है। ध्रुवीय कंटिकाएँ विषुवतीय कंटिकाओं की अपेक्षा अधिक शीघ्रता से उत्पन्न होती हैं। ध्रुवीय कंटिकाएँ प्रकाश मंडल पर एक फफोले के रूप में प्रकट होती हैं, जिसका विस्तार शीघ्रता से बढ़ता जाता है और अंत में वह फट जाता है। इस समय कंटिका के शिखर से एक गैसीय धारा प्रचंड वेग से ऊपर की ओर उठती हैं, ज्यों ज्यों यह धारा ऊपर की ओर बढ़ती जाती है, त्यों त्यों उसकी ज्योति घटती जाती है और साथ ही फफोला भी संकुचित होता हुआ विलीन हो जाता है। कंटिकाओं का औसत जीवन काल चार से पाँच मिनट होता है। कंटिकाओं के अवशेष पदार्थ पुन: वर्णमंडल में नहीं लौटते, वे किरीट में मिल जाते हैं।


title: वर्णमण्डल

text: वर्णमंडल का पदार्थ कभी-कभी तीव्र गति से ऊपर उठता हुआ, कभी कभी घने मेघों के सदृश वर्णमंडल के ऊपर छाया हुआ और कभी कभी वर्णमंडल की ओर गिरता हुआ दृष्टिगत होता है। वर्णमंडल के ऊपर उठी हुई गैसों की ये लपटें सौरज्वाला कहलाती हैं। सौरज्वालाएँ अनेक आकार एवं विस्तार में प्रकट होती हैं। सौरज्वाला कोमल धागों की गुथी हुई गुच्छियों जैसी लगती है। अजंबुजा (1948


title: वल्लभरसिंक

text: वल्लभरसिंक, प्रसिद्ध संस्कृत काव्य "प्रेमपत्तन" के रचयिता रसिकोत्तंस जी के अनुज थे। ये दोनों भाई गदाधर भट्ट जी के पुत्र माने जाते हैं। संभव है, वे एक दो पीढ़ी बाद के हों। उत्सवादि संबंधी इनके सरस सुंदर पद बड़े चाव से वृंदावन के मंदिरों में गाए जाते हैं। इनकी "माँझ" प्रसिद्ध है। इनका समय सत्रहवीं शती विक्रमीय है। इनकी समग्र प्राप्त वाणी का संग्रह प्रकाशित हो चुका है।


title: वस्तुनिष्ठावाद

text: वस्तुनिष्ठावाद, पॉजिटिविज्म (Positivism) का हिन्दीकरण है। फ्रांसीसी शब्द "पाजिटिफ्" से उद्भूत पॉजिटिविज्म "निश्चित", असंदिग्ध" एवं "दृढ़तापूर्वक कहे जाने" के अर्थ में प्रयुक्त होता है। यह अनुभवातीत तत्व वैज्ञानिक अटकलों तथा पूर्व धारणाओं का परित्याग कर अनुभवप्रदत्तों तक सीमित रह सभी अनुभववादी दर्शनों पर लागू होता है। कॉन्त (Comte) ने यह पद विचार तथा जीवन की उस प्रणाली के लिए चुना था जो ज्ञान को केवल यथार्थ भौतिक घटनाओं की खोजों तथा विधियों पर आधारित मानती है परंतु विभिन्न संदर्भों में प्रयुक्त होकर "वस्तुनिष्ठावाद" यथार्थ, निश्चित एवं शुद्ध के अतिरिक्त उपयोगी, सापेक्ष, नियमबद्ध तथा सहानुभूतिपूर्ण भी बन गया।


title: वस्तुनिष्ठावाद

text: यद्यपि व्यवस्थित ज्ञान की उपलब्धि में वैज्ञानिक विधियों का प्रयोग बाबीलोनिया, मिस्र तथा ग्रीस में प्राचीन काल में तथा कोपरनिकस, केपलर, गैलिलियो, बेकन और देकार्त द्वारा आधुनिक काल में भी हो चुका है, तथापि सामान्यतया "वस्तुनिष्ठावाद" कॉन्त के दर्शन के लिए ही प्रयुक्त होता है जो अतींद्रिय निरपेक्ष सत्ता के ज्ञान के समक्ष वैज्ञानिक ज्ञान की अधिक उपयोगिता स्वीकार करता है, क्योंकि वह प्राकृतिक शक्तियों को अधिकृत कर मानवोन्नति में योग देता है। कॉन्त के अनुसार वैज्ञानिक विधियों के अतिरिक्त वैज्ञानिक दृष्टिकोण अपनाना भी आवश्यक है जिससे भौतिक घटनाओं की भाँति ही जीवन के नैतिक एवं सामाजिक व्यापार भी व्यवस्थित तथा क्रमबद्ध किए जा सकें।


title: वस्तुनिष्ठावाद

text: ह्यूम की भाँति अतींद्रिय परिकल्पनाओं का परित्याग कर वस्तु निष्ठावाद संशयवादी अथवा अज्ञेयवादी निषेधात्मक दर्शन नहीं अपनाता वरन् निश्चित रूप से सिद्ध करता है कि संवेदनों के अतिरिक्त अनुभव में वैज्ञानिक नियम प्राप्त होते हैं जो प्रकृति की एकरूपता की अतींद्रिय परिकल्पना पर आधारित होने से केवल संभाव्य हैं परंतु अप्राप्त निरपेक्ष से उत्कृष्ट हैं।


title: वस्तुनिष्ठावाद

text: कॉन्त ने "वस्तुनिष्ठावादी दर्शन" में सांस्कृतिक विकास की तीन अवस्थाओं के मौलिक नियमों के द्वारा वस्तुनिष्ठावादी दर्शन के अर्थनिर्धारण का प्रयास किया है। धार्मिक, दार्शनिक तथा निश्चित जैसी तीन अवस्थाओं में से प्रथम अंतिम कारणों की खोज में ईश्वर पर पहुंचती है; दूसरी, अदृष्ट शक्तियों के चिंतन में प्रकृति पर टिकती है; तथा तृतीय निश्चित नियमों की खोज कर सामान्य नियम प्राप्त करती है। विभिन्न अवस्थाएँ मनुष्य जाति की शैशव, किशोर तथा प्रौढ़ अवस्थाओं की द्योतक हैं। मनुष्य मात्र का सांस्कृतिक विकास मानवीयकरण की प्रारंभिक प्रवृत्ति से प्रारंभ होकर दार्शनिक नियमों की प्रतिष्ठा के मध्य होकर वस्तुनिष्ठावादी स्तर पर पहुंचता है।


title: वस्तुनिष्ठावाद

text: परंपरागत दर्शनों की प्रतिक्रिया के रूप में वस्तुनिष्ठावाद का पर्याप्त प्रचार, विशेषकर, दक्षिण अमरीका में हुआ। संयुक्त राज्य में व्यवहारवाद, नव्य वस्तुवाद, आलोचनात्मक वस्तुवाद तथा जड़वाद के प्रचलन से वस्तुनिष्ठावाद का केवल एक विशेष रूप "तार्किक अनुभववाद" पनप सका जो कॉन्त का दृष्टिकोण अपनाए हुए है।


title: वस्तुनिष्ठावाद

text: तार्किक वस्तुनिष्ठावाद (logical positivism) ह्यूम के अनुभववाद, कॉन्त के वस्तुनिष्ठावाद तथा ह्वाइटहेड रसेल के तार्किक विश्लेषण का विचित्र सम्मिश्रण है। विज्ञानों को निरापद आधारप्रदान तथा अतींद्रिय तत्वविज्ञान की निरर्थकता के युगल उद्देश्यों की पूर्ति के हेतु वह भाषा के तार्किक विश्लेषण की विधि अपनाता है जिससे यह परंपरागत मनोवैज्ञानिक विश्लेषण का परित्याग कर देता है। सत्यापन की प्रक्रिया को ही किसी प्रस्तावना का अर्थ मानकर तार्किक वस्तुनिष्ठावादी परंपरागत दार्शनिक प्रश्नों को निरर्थक मानते हैं क्योंकि इस नवीन व्याख्या के अनुसार इंद्रियातीत विषयों से संबंधित होने के कारण वे कोई अर्थ नहीं रखते। उद्गमन को "कार्य करने का नियम" तथा वैज्ञानिक नियमों को "एकवचनीय प्रस्तावनाओं की योजनाएँ" मानकर तार्किक अनुभववादी विज्ञान का वह संगत चित्र प्रस्तुत करता है जिसके अनुसार तत्ववैज्ञानिक परिकल्पनाएँ पूर्णतया बहिष्कृत हैं।


title: वस्तुनिष्ठावाद

text: परंतु व्यक्ति के अनुभव पर आधारित विज्ञान में वस्तुगतता का सर्वथा अभाव ही होगा। इस वस्तुनिष्ठावाद में इस प्रकार निश्चित निरपेक्ष तथा वस्तुगत कुछ भी नहीं रह जाता। अनुभववाद तथा तार्किक बुद्धिवाद जैसी विरोधी प्रवृत्तियों का यह रचनात्मक संश्लेषण अर्थ के अर्थनिर्धारण में ही स्वयं अपने सिद्धांत को तिलांजलि दे देता है।


title: क्रिस्टियानो रोनाल्डो

text: क्रिस्टियानो रोनाल्डो डॉस सैंटोस एवेइरो (;जन्म 5 फरवरी 1985)एक पुर्तगाली पेशेवर फुटबॉलर है जो प्रीमियर लीग क्लब मैनचेस्टर यूनाइटेड के लिए फॉरवर्ड के रूप में खेलते है और पुर्तगाल की राष्ट्रीय टीम की कप्तानी करते है। अक्सर दुनिया में सबसे अच्छा खिलाड़ी माने जाते है और व्यापक रूप से सभी समय के महानतम खिलाड़ियों में से एक के रूप में माने जाते है, रोनाल्डो ने पांच बैलोन डी'ओर पुरस्कार और चार यूरोपीय गोल्डन शूज़ जीते हैं, जो एक यूरोपीय खिलाड़ी द्वारा सबसे अधिक है। उन्होंने अपने करियर में 32 ट्राफियां जीती हैं, जिसमें सात लीग खिताब, पांच यूईएफए चैंपियंस लीग, एक यूईएफए यूरोपीय चैम्पियनशिप और एक यूईएफए राष्ट्र लीग शामिल हैं। रोनाल्डो ने चैंपियंस लीग में सर्वाधिक उपस्थिति (182), सर्वाधिक गोल (140), और सहायता (42), यूरोपीय चैम्पियनशिप में सर्वाधिक गोल (14), पुरुष खिलाड़ी द्वारा सर्वाधिक अंतरराष्ट्रीय गोल (115), और सर्वाधिक एक यूरोपीय पुरुष द्वारा अंतरराष्ट्रीय उपस्थिति (184)। वह उन कुछ खिलाड़ियों में से एक हैं, जिन्होंने 1,100 से अधिक पेशेवर कैरियर प्रदर्शन किए हैं, और क्लब और देश के लिए 800 से अधिक आधिकारिक वरिष्ठ कैरियर गोल किए हैं।


title: क्रिस्टियानो रोनाल्डो

text: मदेरा में जन्मे और पले-बढ़े, रोनाल्डो ने अपने सीनियर क्लब करियर की शुरुआत स्पोर्टिंग सीपी के लिए की, 2003 में मैनचेस्टर यूनाइटेड के साथ हस्ताक्षर करने से पहले, 18 वर्ष की आयु में, अपने पहले सीज़न में एफए कप जीते । वह लगातार तीन प्रीमियर लीग खिताब, चैंपियंस लीग और फीफा क्लब विश्व कप भी जीते; 23 साल की उम्र में, उन्होंने अपना पहला बैलन डी'ओर जीता । रोनाल्डो तत्कालीन सबसे महंगे एसोसिएशन फुटबॉल हस्तांतरण के विषय थे जब उन्होंने 2009 में रियल मैड्रिड के लिए 94 मिलियन (80 मिलियन पाउंड) के हस्तांतरण में हस्ताक्षर किए, जहां उन्होंने दो ला लीगा खिताब, दो कोपा डेल रे, और चार चैंपियंस लीग सहित 15 ट्राफियां जीतीं, और क्लब के सर्वकालिक शीर्ष गोल करने वाले खिलाड़ी बन गए । उन्होंने 2013 और 2014 में बैक-टू-बैक बैलोन डी ' ओर जीता, और फिर 2016 और 2017 में, और अपने कथित करियर प्रतिद्वंद्वी लियोनेल मेस्सी से तीन बार उपविजेता रहे । 2018 में, उन्होंने जुवेंटस के लिए शुरुआती 100 मिलियन (88 मिलियन पाउंड) के हस्तांतरण पर हस्ताक्षर किए, एक इतालवी क्लब के लिए सबसे महंगा स्थानांतरण और 30 वर्ष से अधिक उम्र के खिलाड़ी के लिए सबसे महंगा स्थानांतरण । उन्होंने 2021 में मैनचेस्टर यूनाइटेड लौटने से पहले दो सीरीज ए खिताब, दो सुपरकोपे इटालिया और एक कोप्पा इटालिया जीते ।


title: क्रिस्टियानो रोनाल्डो

text: रोनाल्डो ने 2003 में 18 साल की उम्र में पुर्तगाल के लिए अपना सीनियर अंतरराष्ट्रीय पदार्पण किया और तब से 180 से अधिक कैप अर्जित कर चुके हैं, जिससे वह पुर्तगाल के सबसे कैप्ड खिलाड़ी बन गए हैं। अंतरराष्ट्रीय स्तर पर 100 से अधिक गोल के साथ, वह देश के सर्वकालिक शीर्ष गोल करने वाले खिलाड़ी भी हैं। उन्होंने 11 प्रमुख टूर्नामेंट खेले हैं और स्कोर किए हैं; उन्होंने यूरो 2004 में अपना पहला अंतरराष्ट्रीय गोल किया, जहां उन्होंने पुर्तगाल को "फाइनल" में पहुंचने में मदद की। उन्होंने जुलाई 2008 में राष्ट्रीय टीम की पूर्ण कप्तानी संभाली। 2015 में, रोनाल्डो को पुर्तगाली फुटबॉल महासंघ द्वारा सर्वकालिक सर्वश्रेष्ठ पुर्तगाली खिलाड़ी नामित किया गया था। अगले वर्ष, उन्होंने यूरो 2016 में पुर्तगाल को अपने पहले प्रमुख टूर्नामेंट खिताब के लिए नेतृत्व किया और टूर्नामेंट के दूसरे सबसे ज्यादा गोल करने वाले खिलाड़ी के रूप में सिल्वर बूट प्राप्त किया। उन्होंने 2019 में उद्घाटन यूईएफए नेशंस लीग में जीत के लिए उनका नेतृत्व किया, और बाद में यूरो 2020 के शीर्ष स्कोरर के रूप में गोल्डन बूट प्राप्त किया।


title: क्रिस्टियानो रोनाल्डो

text: दुनिया के सबसे अधिक बिक्री योग्य और प्रसिद्ध एथलीटों में से एक, रोनाल्डो को 2016 और 2017 में फ़ोर्ब्स द्वारा दुनिया के सबसे अधिक भुगतान पाने वाले एथलीट और 2016 से 2019 तक ईएसपीएन द्वारा दुनिया के सबसे प्रसिद्ध एथलीट का स्थान दिया गया था। टाइम ने उन्हें 2014 में दुनिया के 100 सबसे प्रभावशाली लोगों की सूची में शामिल किया था । वह अपने करियर में 1 बिलियन अमेरिकी डॉलर कमाने वाले पहले फुटबॉलर और तीसरे खिलाड़ी हैं।


title: क्रिस्टियानो रोनाल्डो

text: क्रिस्टियानो रोनाल्डो डॉस सैंटोस एवेइरो का जन्म पुर्तगाली द्वीप मदेरा की राजधानी फुंचाल के साओ पेड्रो पैरिश में हुआ था, और सेंटो एंटोनियो के पास के पल्ली में पले-बढ़े।वह मारिया डोलोरेस डॉस सैंटोस विवेइरोस दा एवेइरो, एक रसोइया, और जोस डिनिस एवेइरो, एक नगरपालिका माली और अंशकालिक किट मैन के चौथे और सबसे छोटे बच्चे हैं।अपने पिता की ओर से उनकी परदादी, इसाबेल दा पीडेड, साओ विसेंट, केप वर्डे के द्वीप से थीं ।उनके एक बड़े भाई, ह्यूगो और दो बड़ी बहनें, एल्मा और लिलियाना कैटिया "कटिया" हैं।उनकी माँ ने खुलासा किया कि वह गरीबी से सूझ रही थी, उनके पिता की शराब की लत थी और पहले से ही बहुत अधिक बच्चे होने के कारण उसका गर्भपात कराना चाहती थी, लेकिन उनके डॉक्टर ने इस प्रक्रिया को करने से इनकार कर दिया। रोनाल्डो एक गरीब कैथोलिक घर में पले-बढ़े, अपने सभी भाई-बहनों के साथ एक कमरा साझा किया।


title: क्रिस्टियानो रोनाल्डो

text: एक बच्चे के रूप में, रोनाल्डो ने 1992 से 1995 तक एंडोरिन्हा के लिए खेला, जहां उनके पिता किट मैन थे, और बाद में नैशनल के साथ दो साल बिताए। 1997 में, 12 वर्ष की आयु में, वह स्पोर्टिंग सीपी के साथ तीन दिवसीय परीक्षण पर गए, जिसने उन्हें £1,500 के शुल्क पर अनुबंधित किया। बाद में वह स्पोर्टिंग की युवा अकादमी में शामिल होने के लिए मदीरा से लिस्बन के पास अल्कोचेटे चले गए।


title: शंकरदेव

text: श्रीमन्त शंकरदेव (असमिया: শ্ৰীমন্ত শংকৰদেৱ) असमिया भाषा के अत्यन्त प्रसिद्ध कवि, नाटककार, सुगायक, नर्तक, समाज संगठक, तथा हिन्दू समाजसुधारक थे। उन्होने नववैष्णव अथवा एकशरण धर्म का प्रचार करके असमिया जीवन को एकत्रित और संहत किया।


title: शंकरदेव

text: श्रीमन्त शंकरदेव का जन्म असम के नौगाँव जिले की बरदौवा के समीप अलिपुखुरी में हुआ। इनकी जन्मतिथि अब भी विवादास्पद है, यद्यपि प्राय: यह 1371 शक मानी जाती है। जन्म के कुछ दिन पश्चात् इनकी माता सत्यसंध्या का निधन हो गया। 21 वर्ष की उम्र में सूर्यवती के साथ इनका विवाह हुआ। मनु कन्या के जन्म के पश्चात् सूर्यवती परलोकगामिनी हुई।


title: शंकरदेव

text: शंकरदेव ने 32 वर्ष की उम्र में विरक्त होकर प्रथम तीर्थयात्रा आरम्भ की और उत्तर भारत के समस्त तीर्थों का दर्शन किया। रूप गोस्वामी और सनातन गोस्वामी से भी शंकर का साक्षात्कार हुआ था। तीर्थयात्रा से लौटने के पश्चात् शंकरदेव ने 54 वर्ष की उम्र में कालिंदी से विवाह किया। तिरहुतिया ब्राह्मण जगदीश मिश्र ने बरदौवा जाकर शंकरदेव को भागवत सुनाई तथा यह ग्रंथ उन्हें भेंट किया। शंकरदेव ने जगदीश मिश्र के स्वागतार्थ "महानाट" के अभिनय का आयोजन किया। इसके पूर्व "चिह्लयात्रा" की प्रशंसा हो चुकी थी। शंकरदेव ने 1438 शक में भुइयाँ राज्य का त्याग कर अहोम राज्य में प्रवेश किया। कर्मकांडी विप्रों ने शंकरदेव के भक्ति प्रचार का घोर विरोध किया। दिहिगिया राजा से ब्राह्मणों ने प्रार्थना की कि शंकर वेद-विरुद्ध मत का प्रचार कर रहा है। कतिपय प्रश्नोत्तर के पश्चात् राजा ने इन्हें निर्दोष घोषित किया। हाथीधरा कांड के पश्चात् शंकरदेव ने अहोम राज्य को भी छोड़ दिया। पाटवाउसी में 18 वर्ष निवास करके इन्होंने अनेक पुस्तकों की रचना की। 67 वर्ष की अवस्था में इन्होंने अनेक पुस्तकों की रचना की। 97 वर्ष की अवस्था में इन्होंने दूसरी बार तीर्थयात्रा आरम्भ की। उन्होंने कबीर के मठ का दर्शन किया तथा अपनी श्रद्धांजलि अर्पित की। इस यात्रा के पश्चात् वे बरपेटा वापस चले आए। कोच राजा नरनारायण ने शंकरदेव को आमंत्रित किया। कूचबिहार में 1490 शक में वे वैकुंठगामी हुए।


title: शंकरदेव

text: शंकरदेव के वैष्णव संप्रदाय का मत एक शरण है। इस धर्म में मूर्तिपूजा की प्रधानता नहीं है। धार्मिक उत्सवों के समय केवल एक पवित्र ग्रंथ चौकी पर रख दिया जाता है, इसे ही नैवेद्य तथा भक्ति निवेदित की जाती है। इस संप्रदाय में दीक्षा की व्यवस्था नहीं है।


title: शंकरदेव

text: शंकरदेव द्वारा रचित प्रथम कविता निम्नलिखित है-


title: हाउसहोल्ड इंश्योरेंस पॉलिसी

text: घरेलु बीमा पॉलिसी (अंग्रेज़ी:"हाउसहोल्ड इंश्योरेंस पॉलिसी") घर, मकान, इमारत व उसमें रखे सामान की बीमा पॉलिसी होती है। तकरीबन सभी जनरल इंश्योरेंस कंपनियां ये सुविधा देती हैं। घरेलु बीमा संपत्ति की वित्तीय सुरक्षा प्रदान करने का सबसे सस्ता और सुरक्षित माध्यम होता है व कई प्रकार से लाभदायक भि होती है। कई बीमा कंपनियों द्वारा हाउसहोल्ड इंश्योरेंस में याम्त्रिक व विद्युत उपकरण भी बीमित किये जाते हैं। इस पॉलिसी के प्रति लोगों में जागरूकता कम है, किंतु पिछले कुछ वर्षो में इसके प्रति लोगों का रूझान काफी बढ़ा है। यह पॉलिसी सभी घरेलु सामान के लिए बेहतर है, भले ही बीमाधारक मकान मालिक हो या किराएदार।


title: हाउसहोल्ड इंश्योरेंस पॉलिसी

text: किसी दुर्घटना के बाद बीमा कंपनी को फोन, फैक्स या पूरा लिखित विवरण बताना चाहिये। कंपनी को इस बात की जानकारी मिलने पर सर्वेक्षणकर्त्ता को घर पर निरीक्षण करने के लिए भेजती है। उसे पूरा सहयोग देना चाहिये साथ ही क्षतिपूर्ति के लिए आवश्यक डाक्यूमेंट उसे देने चाहिये। इस सर्वेयर की रिपोर्ट अंतिम होती है। उसके बाद इंश्योरेंस कंपनी को दावा आवेदन फॉर्म जमा करने की जरूरत होती है। घरेलु बीमा पॉलिसियों में कुछ बातें अवश्य ध्याण रखनी चाहियें। प्रदूषण के कारण संपत्ति की क्षति होना इस पॉलिसी में कवर नहीं होता है। पॉलिसी में युद्ध, विदेशी आक्रमण, बंधक का कवर नहीं मिलता है। दावा करते समय दावाकर्त्ता को एफआईआर, आग लगने की स्थिति में फायर ब्रिगेड की रिपोर्ट, भूकंप संबंधी रिपोर्ट, रेंट एग्रीमेंट रिपोर्ट को जमा करना आवश्यक होता है।


title: शंकरदेव कलाक्षेत्र

text: शंकरदेव कलाक्षेत्र असम का सांस्कृतिक संग्रहालय है। यह गुवाहाटी शहर के पंजाबाड़ी क्षेत्र में स्थित है। यह एक ही परिसर में पूरे पूर्वोत्तर क्षेत्र को दर्शाते हुए एक कला और सांस्कृतिक संग्रहालय है। यहॉ बच्चों के लिए एक सुंदर पार्क है। परिसर के अंदर दर्शनीय बनाने के लिए जल्दी ही एक ऊंचा सरर्कुलर रेल बनाया जाएगा।


title: शंकरदेव कलाक्षेत्र

text: यह गुवाहाटी का प्रमुख पर्यटन स्थल भी है। इसे असम की संस्कृति और जीवन को दर्शाने के लिए बनवाया गया है। असम के लोगों को संगठित करने वाले, महान वैष्णव भक्त कवि, सन्त एवं नाटककार श्रीमंत शंकरदेव के नाम पर इस कलाक्षेत्र का नाम रखा गया। यहां विविध कला परिसर हैं। 2000 लोगों की क्षमता वाला यहां के ओपन एयर थियेटर में सांस्कृतिक पर्व और नृत्य आयोजित होते रहते हैं। यहां का साहित्य और ललित कला भवन भी खासे लोकप्रिय हैं।


title: शंकरदेव कलाक्षेत्र

text: इसका निर्माण सन् १९९० के दशक में किया गया था।


title: स्वास्थ्य बीमा

text: स्वास्थ्य बीमा (अंग्रेज़ी:"हेल्थ इंश्योरेंस") बीमाधारक या उसके आश्रितों को धारक की स्वास्थ्य समस्या, दुर्घटना या मृत्यु आदि की स्थिति में आर्थिक सहायता देता है। स्वास्थ्य बीमा पॉलिसी खरीदते समय सबसे पहले यह जानकारी लेनी चाहिये कि क्या आपको हेल्थ इंश्योरेंस चाहिए। इसके साथ ही कितनी कीमत के बीमा कवर की आवश्यकता है, इसका भी आकलन कर लेना चाहिये। यदि गंभीर रोग के लिए बीमा कवर लेना हो तो ये अवश्य पता कर लेना चाहिये कि कौन-कौन सी बीमारियों का बीमा होता है।


title: स्वास्थ्य बीमा

text: इस स्थिति में स्पिलिटिंग पॉलिसी लाभदायक होती है। कीमत के लिहाज से, परिवार के सबसे बड़े सदस्य के लिए अलग से पॉलिसी ली जा सकती है। सामान्यत: सभी बीमा कंपनियां बीमाधारक के साथ, उसकी पत्नी व दो बच्चों को एक ही पॉलिसी में कवर करती है। वहीं कुछ पॉलिसी आश्रित माता-पिता को भी कवर करती है।


title: स्वास्थ्य बीमा

text: पॉलिसी की कुल कवरेज कीमत का निर्धारण लोगों की संख्या जिनको पॉलिसी के माध्यम से कवर करना चाहते हैं, बीमाधारक की स्वास्थ्य सुरक्षा की गणना, साथ ही वर्तमान में विभिन्न स्रोतों से मिलने वाले कवरेज को ध्यान में रखकर होती है। धारक के लिए यह अत्यावश्यक है कि परिवार के साथ वाली पॉलिसी के साथ, स्वयं की स्वास्थ्य बीमा पॉलिसी भी खरीदे। यहां वेतनभोगियों के लिये ये ज्ञान आवश्यक होता है कि उनके कार्यालय द्वारा की जाने वाली स्वास्थ्य बीमा पॉलिसी तभी तक मान्य होती है, जब तक उस कार्यालय से जुड़े होते हैं। कार्यालय को छोड़ने के बाद शर्तें बदल जाती हैं।


title: पूर्वोत्तर सीमान्त रेलवे

text: पूर्वोत्तर सीमा रेलवे या पूर्वोत्तर सीमांत रेलवे (Northeast Frontier Railway), भारतीय रेल की एक इकाई है और रेलवे बोर्ड, मत्रांलय के अधीन कार्यरत 16 जोनल रेल में से एक है। इसे लघुरूप में एनएफआर कहा जाता है।


title: पूर्वोत्तर सीमान्त रेलवे

text: इसकी स्थापना 1958 में हुई थी। इसका मुख्यालय गुवाहाटी के मालिगांव में स्थित है। जैसा कि नाम है “पूर्वोत्तर सीमा रेल” भारत के पूर्वोत्तर क्षेत्र में स्थित सभी राज्य बिहार, पश्चिम बंगाल, असम, नगालैंड, अरुणाचल प्रदेश, मिजोरम, त्रिपुरा, मणिपुर तथा मेघालय को स्पर्श करता है।


title: पूर्वोत्तर सीमान्त रेलवे

text: पू॰ सी॰ रेल भारत की सेवा में समर्पित है और इस क्षेत्र की विशेष आवश्यकताओं को पूरा करने की सच्ची आश ने इस रेल के निष्पादन को सुधारने में काफी मदद की है। बंगलादेश के साथ अंर्तबदल सुविधा तथा नेपाल और भूटान के लिए रेल शीर्ष के रूप में कार्य करने के अलावा पू॰ सी॰ रेल कुल 10 राज्यों की सेवा करती है।


title: पूर्वोत्तर सीमान्त रेलवे

text: सन 1881 में रेल ने पहली बार असम में प्रवेश किया जब 'असम रेलवे एवं ट्रैडिंग कम्पनी' ने चाय एवं कोयला ले जाने के उद्देश्य से मारघेरिटा में डिब्रूगढ़ से माकुम कोयला खान तक 65 कि: मी: लम्बा मीटर लाइन का निर्माण शुरू किया। इस क्षेत्र के रेल के लिए सन 1881 एक अन्य घटना के लिए भी एक ऐतिहासिक वर्ष रहा और वह है दार्जिलिंग – हिमालय रेल के किबंदति स्वरूप टॉय ट्रैन का चालू होना। भारत के विभाजन के साथ ही राजनीतिक सीमा के अनुसार बंगाल-असम रेल को पुनः विभाजित करना पड़ा। इसके फलस्वरुप अगस्त 1947 को पांडू में मुख्यालय के साथ 'असम रेल' की स्थापना की गई। सर्व भारतीय रेल मार्ग स्थापित करने के लिए 26 जनबरी 1948 में किशनगंज से फकीरग्राम तक 142 मील लंबी असम रेल लिंक परियोजना का निर्माण युद्व स्तर पर शुरू किया गया और रिकार्ड समय के अंदर पूरा कर दिसम्बर 1949 में यातायात के लिए खोल दी गई। पहली यात्री गाड़ी 26 जनबरी 1950 से चलाई गई। भारतीय रेल के पुनवर्गीकरन के साथ ही 14 अप्रैल 1952 को संपूर्ण असम रेल प्रणाली को गोरखपुर में मुख्यालय सहित पूर्वोत्तर रेल के साथ शामिल कर दिया गया। पूर्वोत्तर के विकास को गति देने के लिए विभाजित पूर्वोत्तर रेल से काट कर 15 जनवरी 1958 को मालीगांव में मुख्यालय के साथ 'पूर्वोत्तर सीमा रेल' बनाई गई। पू॰ सी॰ रेल महाप्रबंधक के प्रशासनिक नियंत्रण में है जो विभागाध्यक्षों की सहायता से रेलवे बोर्ड को रिपोर्ट करते हैं। यह पांच मंडलों में विभाजीत है -


title: पूर्वोत्तर सीमान्त रेलवे

text: लामडिंग मंडल,अलीपुरद्वार मंडल, कटिहार मंडल, तिनसुकिया मंडल तथा रंगिया मंडल।


title: पूर्वोत्तर सीमान्त रेलवे

text: इसके अंतर्गत आने वाले मंडल हैं: अलीपुर द्वार, कटिहार, लामडिंग, रंगिया, तिनसुकिया


title: शंकुक

text: शंकुक, या नोमन (Gnomon), दिन में समय ज्ञात करने का सरल प्राचीन उपकरण था।


title: शंकुक

text: इसमें मुख्यत: फर्श, या किसी क्षैतिज समतल, पर एक खड़ा छड़ होता था, जिसकी छाया की स्थिति दिन का समय बताती थी। 2,000 ई. पू. में ही बैबिलोनिया में इसका प्रयोग होता था और हेराडोटस (Herodotus) के अनुसार अनैक्सिमैंडर (Anaximander) ने लगभग 600 ई. पू. यूनान में इसका प्रचार किया। खड़े छड़ की छाया की लंबाई, दिशा तथा छाया के अग्र द्वारा अनुरेखित रेखा से रविमार्ग के तिर्यक्ता, अयनांत की तिथि (अत: सौर वर्ष) और याम्योत्तर का पता लगाना संभव होता था।


title: शंकुक

text: कभी-कभी शंकु का खड़ा छड़ किसी गोलार्ध के अवतल पृष्ठ के केंद्र में बिठाया जाता है। एक रूपांतरण में, यह एक ऊँचा गुंबद था, जिसके ऊपरी भाग में छेद बना था, जिससे होकर सूर्य का प्रकाश फर्श पर बिंदु के रूप में पड़ता था। रोम की प्राचीन काल की कुछ धूपघड़ियों में, जिन्हें चक्रार्ध (hemicycle) कहते थे, यह एक क्षैतिज शलाका (style) के रूप में था, जो पट्ट (dial) के सर्वोच्च वक्र कोर के केंद्र पर आबद्ध होता था। पार्थिव अक्ष के समांतर आबद्ध धूपघड़ी की तिरछी शलाका को भी शंकु कहते हैं। भारत में प्रयोग आने वाले सबसे प्राचीन खयोलीय यन्त्र शंकुक और जल घड़ी थे। ७वीं शताब्दी के आरम्भ में ब्रह्मगुप्त ने १० प्रकार के यन्त्रों का वर्णन किया है। पश्चवर्ती भारतीय खगोलविदों ने इसे ही मामूली परिवर्तनों के साथ स्वीकार कर लिया है।


title: कैपिटल गारंटी प्रोडक्ट

text: जब अधिक नेट असेट वैल्यू सुनिश्चित करते हुए यूनिट लिंक्ड इंश्योरेंस प्लान मुख्यत: कैपिटल गारंटी प्रोडक्ट होते हैं। ये आश्वस्त करते हैं कि जो राशि निवेशक निवेश करेंगे, उसकी मात्रा कम नहीं होगी। सेंसेक्स लिंक्ड रिटर्न बिना किसी जोखिम के नहीं मिल पाता है। विशेषज्ञों के अनुसार ये आशा नहीं कर सकते हैं कि इस तरह के फंड में इक्विटी जैसा लाभ नहीं मिलेगा। ऐसे में जोखिम लेना आवश्यक हो जाता है। पहले वर्ष में निवेश को डेट और इक्विटी में इस तरह बांटा जाए कि दस सालों के बाद निवेशक को १० रुपए एनएवी पक्का मिले। बाजार में उतार-चढ़ाव की स्थिति में फंड मैनेजर इक्विटी बेच कर बांड खरीदेगा ताकि आपकी पूंजी सुरक्षित रहे। यदि बाजार में स्थिरता है तो ये प्रोडक्ट बेहतर काम करेगा लेकिन वास्तविक जीवन में ऐसा कम ही देखने को मिलता है।


title: अंतर्राष्ट्रीय फंड

text: अंतर्राष्ट्रीय निधि (अंग्रेज़ी:"इंटरनेशनल फंड") ऐसे फंड होते हैं जो कि अंतर्राष्ट्रीय बाजार में निवेश करते हैं। निवेशक को किसी एक देश के बाजार में होने वाली अस्थिरता से बचाने के लिए ही इंटरनेशनल फंड में निवेश करने का चलन बढ़ा है। बाजार में इंटरनेशनल फंड कई पैकेज में उपलब्ध होते है। मोटे तौर पर ये दो प्रकार के होते हैं। पहली तरह के फंड में आंशिक रूप से विदेशी और आंशिक रूप से विदेशी बाजार में निवेश किया जाता है। दूसरी तरह के फंड पूरी तरह से अंतर्राष्ट्रीय होते हैं जो कि पूरा निवेश अंतर्राष्ट्रीय स्तर पर करते हैं। कुछ फंड ऐसे भी होते हैं जो स्वदेश के अतिरिक्त सिर्फ एक देश में निवेश करते हैं। इन फंड की सफलता काफी हद तक घरेलू म्यूचुअल फंड की तरह ही होती है।


title: अंतर्राष्ट्रीय फंड

text: इसका सबसे बड़ा जोखिम मुद्रा का होता है। जब निवेशक पैसा निकाल रहे होते हैं या निवेश कर रहे होते हैं, उस दौरान मुद्राओं के मूल्य में अंतर आ सकता है। ऐसे में संभव है कि वो लाभ कमाने के बावजूद भी ज्यादा पैसा न कमा पाएं। हालाँकि इंटरनेशनल फंड डायवर्सिफिकेशन प्रदान करते हैं पर इसके लिए निवेशकों को काफी दिमाग लगाना होता है कि किसी विशेष देश के हिसाब से पोर्टफोलियो कैसे बनाया जाए। पोर्टफोलियो बनाने में थोड़ी सी चूक भी निवेशकों के निवेश को गड़बड़ा सकती है। जानकारों के अनुसार यदि भारतीय बाजार में निवेश करने से इंटरनेशनल फंड में निवेश करने के करीब-करीब पैसा कमा लेते हैं तो ऐसे में भारतीय बाजार में ही निवेश करना बेहतर है।


title: शक्ति संचरण

text: शक्ति (Power) शब्द का प्रयोग मानवनियंत्रित ऊर्जा को जो यांत्रिक कार्य करने के लिए प्राप्य हो, सूचित करने के लिए किया जाता है। शक्ति के मुख्य स्रोत (source) हैं : मनुष्यों एवं जानवरों की पेशीय ऊर्जा (muscular energy), नदी एवं वायु की गतिज ऊर्जा, उच्च सतहों पर स्थित जलाशय की स्थितिज (potential) ऊर्जा, लहरों एवं ज्वारभाटा की ऊर्जा, पृथ्वी एवं सूर्य की ऊष्मा ऊर्जा, ईंधन को जलाने से प्राप्त ऊष्मा ऊर्जा आदि। पालतू जानवरों की शक्ति का उपयोग मानवीय सभ्यता का प्रथम कदम था। बाद में क्रमश: विभिन्न प्रकार की शक्तियों को उपयोग में लाने के लिए प्रयास किए जाते रहे। अभी भी अधिक से अधिक शक्तियों को नियंत्रित करने में वैज्ञानिक व्यस्त हैं एवं प्रयत्न जारी है।


title: शक्ति संचरण

text: ऊपर लिखे गए शक्तिस्रोतों में वायु, लहर, एवं सूर्य द्वारा प्राप्त शक्तियाँ आंतरायिक (intermittent) होती हैं और यही इन सब का सबसे बड़ा अवगुण है, क्योंकि शक्ति की माँग यदि संतत (continuous) हो, तो इस प्रकार की शक्तियों को उपयोग में लाने के लिए इनके संग्रह की व्यवस्था करनी होगी। शक्ति संयंत्र (plant) के आकार एवं कीमत को ध्यान में रखते हुए, बड़े पैमाने (large scale) पर शक्तिजनन की अवस्था में वायु, लहर तथा सूर्य द्वारा प्राप्त शक्ति का उपयोग लाभप्रद नहीं होता है। कुछ स्थानों में बड़े पैमाने पर शक्तिजनन के लिए ज्वारभाटा की शक्ति का उपयोग किया जा सकता है, किंतु इस प्रकार के संयंत्र के निर्माण में व्यय अत्यधिक होता है।


title: शक्ति संचरण

text: वैज्ञानिकों द्वारा "शक्ति" शब्द का प्रयोग ऊर्जासंचरण की दर के लिए किया जाता है। सामान्य व्यवहार में शक्ति की ईकाई वाट होती है।


title: शक्ति संचरण

text: ऊर्जा के प्राकृतिक स्रोतों को उपयोग में लाने के लिए अधिष्ठापन (installation) द्वारा संबंधित उपकरण तीन वर्गों में विभाजित किए जा सकते हैं :


title: शक्ति संचरण

text: प्राय: मूल चालक उन स्थानों में, जहाँ ऊर्जा के प्राकृतिक स्रोत प्रचुर मात्रा में प्राप्य हों, स्थापित किया जाता है, जैसे जलप्रपात के निकट या कोयले की खानों के क्षेत्र में। जलप्रपात या प्राकृतिक जल के स्रोत, जैसे नदी, झील आदि के निकट द्रवचालित (hydraulic) शक्ति संयंत्र की, जिसें जल की ऊर्जा जल टरबाइन द्वारा यांत्रिक ऊर्जा में परिवर्तित की जाती है, स्थापना की जाती है। दामोदर घाटी योजना के अंतर्गत इस प्रकार के संयंत्र की स्थापना, बिहार राज्य के धनवाद जिले में माइथान एवं पंचेत और हजारीबाग जिला में तिलैया नामक स्थानों पर की गई है। इस प्रकार के संयंत्र भारत में विभिन्न स्थानों पर स्थापित किए गए हैं, जैसे भाखरा नंगल, हीराकुंड, तुंगभद्रा, रिहंद आदि। कोयले की खानवाले क्षेत्रों में कोयले द्वारा प्राप्त ऊष्मा ऊर्जा को, ऊष्मीय शक्तिसंयंत्र में भाप टरबाइन, या भाप इंजन द्वारा यांत्रिक ऊर्जा में परिवर्तित किया जाता है। इसके लिए कोयले को जलाकर वाष्पित्र (boiler) में भाप तैयार की जाती है और इस भाप का उपयोग मूल चालक, जैसे भाप टरबाइन या भाप इंजन को चलाने के लिए किया जाता है। इस तरह के ऊष्मीय शक्तिसंयंत्र बोकारो (बिहार राज्य) एवं दुर्गापुर (पश्चिम बंगाल) में हैं। उपर्युक्त प्रकार के द्रवचालित एवं ऊष्मीय शक्तिसंयंत्र द्वारा प्राप्त ऊर्जा विपुल परिमाण में बहुत दूरी पर स्थित कल कारखानों आदि में संचारित की जाती है। इस तरह के शक्तिसंचरण की अवस्था में शक्तिवितरण के तरीके एवं उपकरण अधिक महत्वपूर्ण हैं, क्योंकि मूल चालक से उन स्थानों की दूरी, जहाँ यंत्रों द्वारा ऊर्जा का उपयोग होता है, वितरण की दक्षता पर निर्भर करती है।


title: शक्ति संचरण

text: कुछ कारखानों में मूल चालक द्वारा प्राप्त ऊर्जा निकटवर्ती यंत्रों में ही संचारित की जाती है। इस अवस्था में तेल द्वारा चालित मूल चालक, जैसे तेल इंजन, का प्रयोग अधिक होता है। इसमें संचरणयंत्र का अधिक महत्व रहता है, क्योंकि संचरण की दक्षता पूरे संयंत्र की दक्षता को प्रभावित करती है। कभी-कभी मूल चालक को यंत्र से इस तरह जोड़ दिया जाता है कि संचरण उपकरण सुगमतापूर्वक मूल चालक, या यंत्र से अलग नहीं किया जा सकता। इस वर्ग में रेल इंजन आदि आते हैं।


title: शक्ति संचरण

text: शक्तिसंचरण के विभिन्न विधियाँ हैं :


title: शक्ति संचरण

text: शक्तिप्रेषण की वैद्युत युक्ति पर निरंतर अनुसंधान हो रहे हैं। सतत परिवर्ती वैद्युत दंति का आविष्कार बहुत पहले हो चुका है। अवरोध को अंतरास्थापित करके बल के ह्रास की प्राप्ति की युक्तियाँ वस्तुत: परिवर्ती प्रेषण नहीं कही जा सकती हैं। शक्तिप्रेषण की वैद्युत युक्तियों का उपयोग वैद्युत रेलगाड़ियों में अधिक होता है। अंतर्दहन इंजन के डायनेमो (dynamo) के लिए मूलचालक के रूप में व्यवहृत कर विद्युत उत्पन्न की जाती है और चक्रों को घुमाने के लिए खास डिजाइन किए हुए दंति को वैद्युत मोटर की सहायता से चलाया जाता है।


title: शक्ति संचरण

text: शक्ति का यांत्रिक संचरण पट्टे (belt) या रज्जु (rope) की सहायता से शैफ्ट (shaft) द्वारा, अथवा यंत्रिचक्र (wheel gearing) और जंजीर (chain) की सहायता से होता है। परिस्थिति के अनुसार शक्ति को संचारित करने के लिए ये तरीके अलग अलग, या एक दूसरे के साथ, व्यवहृत किए जाते हैं। मूल चालक के अनुसार शक्तिसंचरण के यांत्रिक उपकरणों का अभिकल्प एवं निर्माण किया जाता है।


title: शक्ति संचरण

text: मूल चालक के गतिपालक चक्र (flywheel) पर लगे हुए पट्टे द्वारा, शक्ति को रेखा शैफ्ट (line shaft) में संचारित किया जाता है। रेखा शैफ्ट पर अभिकल्प के अनुसार घिरनियाँ (pulleys) लगी रहती हैं। उन घिरनियों पर लगे हुए पट्टे द्वारा शक्ति को रेखाशैफ्ट से विभिन्न यंत्रों में संचारित किया जाता है। इस प्रकार की प्रणाली में सबसे बड़ा अवगुण यह है कि किसी भी कारणवश रेखाशैफ्ट का चलना बंद होते ही सभी यंत्र, जिन्हें रेखाशैफ्ट से शक्ति संचरित की जाती है, बेकार हो जाते हैं।


title: शक्ति संचरण

text: इस प्रकार के शक्तिसंचरण का मात्रात्मक विश्लेषण करने के लिए इंजन के क्रैंक शेफ्ट को संचरण का आरंभ बिंदु एवं यंत्र के प्रथम गतिमान शैफ्ट को संचरण का अंतिम बिंदु मान लिया जाता है। यह अनुमान विशिष्ट यत्र के लिए उपयुक्त है। मान लिया कि इंजन की गति N परिक्रमण (revolutions) प्रति मिनट है। इस गति पर चलते हुए इंजन क्रैंकशैफ्ट पर लगातार बल आधूर्ण (torque) डालता रहता है। मान लिया कि बल आधूर्ण की मात्रा T किलोग्राम प्रति मीटर है। इस अवस्था में इंजन की कोणीय (angular) गति w, का मूल्य होगा 2 x पाई x N / 60। यहाँ w की ईकाई रेडियन प्रति सेकंड है। अत: इंजन क्रैंक शैफ्ट द्वारा किए गए कार्य की दर wT किलोग्राम प्रति मीटर प्रति सेकंड है। सुविधा के लिए मान लिया, क्रैंक शैफ्ट से प्राप्त संपूर्ण शक्ति एक ही यंत्र को संचरित होती है। मान लिया, उस यंत्र पर डाला जानेवाला बल आघूर्ण T1 किलोग्राम प्रति मीटर है और w1 रेडियन प्रति सेकंड यंत्र की कोणीय गति है, तब उस यंत्र द्वारा प्राप्त ऊर्जा की दर होगी w1T1 किलोग्राम मीटर प्रति सेकंड। घर्षण एवं अन्य अवरोधों को अभिभूत (overcome) करने के लिए ऊर्जा का कुछ अंश संचरणयंत्र द्वारा अवशोषित (absorbed) होता है। यदि ऐसा नहीं हो, तो यंत्र द्वारा ऊर्जा अवशोषण की दर मूल चालक द्वारा उत्पन्न ऊर्जा की दर के समतुल्य होगी। किंतु व्यवहार में ऐसा नहीं होता है।


title: डिसकोमगूगोलेशन

text: डिसकोमगूगोलेशन का अर्थ या असमंजस होता है। यह शब्द "डिसकोमबोबुलेट" और गूगल से मिलकर बनाया गया है। ऑनलाइन न होने के कारण तनाव अनुभव करने वाले लोग डिसकोमगूगोलेशन की समस्या से पीड़ित हो सकते हैं। वर्तमान युग में इंटरनेट लोगों की आवश्यकता बन गया है। इसके बिना कई लोगों को अपना जीवन अधूरा लगता है। किसी कारणवश ऑनलाइन न हो पाना कई लोगों को हताश कर देता है।  ब्रॉडबैंड के बढ़ते प्रसार ने तत्काल उत्तर की दुनिया में पहुंचा दिया है जहां सूचनाएं लोगों से एक माउस क्लिक दूर हैं। इनकी वजह से लोग वेब के आदी हो गए हैं। वेब उनके सारे सवालों का जवाब और उनके अकेलेपन का साथी बन चुका है। ऐसे में जब वो ऑनलाइन एक्सेस नहीं कर पाते, तो इसी छटपटाहट में वह धीरे-धीरे डिसकोमगूगोलेशन के शिकार होते चले जाते हैं।


title: माफ़िया

text: माफिया (Mafia) इटली के सिसिली के अपराधी तत्व थे। इन्हें 'कोसा नोस्त्रा' (Cosa Nostra) भी कहा जाता है। ऐसा माना जाता है कि उन्नीसवीं शताब्दी के उत्तरार्ध में में ये सिसिली में ये खूब फल-फूल रहे थे। वस्तुत: यह अपराधी समूहों का शिथिल संघ होता है जिनमें समान सांगठनिक ढांचा एवं समान 'आचार संहिता' होती dudhहै। प्रत्येक समूह को 'परिवार', 'क्लान' या 'कोस्का' के नाम से जाना जाता है और किसी एक क्षेत्र (जैसे एक कस्बा, शहर का कोई भाग, या गाँव) में एक 'परिवार' की संप्रभुता रहती है जहाँ ये स्वच्छन्द होकर अपनी गतिविधियाँ चलाते हैं।


title: विद्युत शक्ति

text: किसी विद्युत परिपथ में जिस दर से विद्युत उर्जा स्थानान्तरित होती है उसे विद्युत शक्ति (Electric power) कहते हैं। इसका एसआई मात्रक 'वाट' (W) है।


title: विद्युत शक्ति

text: किसी परिपथ के दो नोडों के बीच विभवान्तर v(t) हो तथा इस शाखा में धारा i(t) हो तो उस शाखा द्वारा ली गयी विद्युतशक्ति,


title: विद्युत शक्ति

text: यदि धारा का मान अपरिवर्तनशील (कांस्टैन्ट) हो तो,


title: विद्युत शक्ति

text: एक-फेजी साइनस्वायडल धारा वाले परिपथ में विद्युत शक्ति,


title: बहुव्यक्तित्व विकार

text: व्यक्तित्व की दो परस्परविरोधी अथवा सर्वथा भिन्न शैलियों का उसकी एक ही इकाई में अपनी पृथक् सत्ता सुरक्षित रखते हुए, इकट्ठे रहने का बोध द्विव्यक्तित्व (Dual Personality) है। एक ही व्यक्ति के घेरे में रहकर भी ये अपने में सुसंबद्ध एवं व्यवस्थित होते हैं; एक दूसरे के प्रति तटस्थ एवं विस्मृत रहते हैं। जब एक व्यक्तित्व-खंड चेतना के धरातल पर सक्रिय रहता हैं तो दूसरे की स्मृति नहीं रहती, यद्यपि स्मृति के मामले में अपवाद भी होते हैं। अपने ही भिन्न स्वरूपबोधों की असंपृक्तता व्यवहार में प्रकट होकर लोगों को अचरज में डाल देती है। सर्वथा विरोधी आचरणों से उसके सामाजिक संबंध लगातार बाधित एवं व्यतिक्रमित होते हैं, टूट जाते हैं। द्विव्यक्तित्वधारी, मानसिक चिकित्सा का एक नैदानिक विषय (पैथालाजिकल केस) बन जाता है।


title: बहुव्यक्तित्व विकार

text: ये व्यक्तित्व-खंड दो से ज्यादा भी होते है। इनके कई नाम भी चलते हैं- बहुव्यक्तित्व (मल्टिपुल पर्सनैलिटी), खंडित व्यक्तित्व (स्प्लिट पर्सनैलिटी); असंपृक्त व्यक्तित्व (Dissociative personality), एकांतरित तथा स्थानांतरित (आल्टर्नेंट तथा डिस्प्लेस्ड) व्यक्तित्व आदि। लोककथाओं तथ साहित्य में ऐसे व्यक्तित्व परिवर्तन के दृष्टांत मिलते हैं। राबर्ट लुई सटीवेंसन के प्रसिद्ध उपन्यास 'डॉ॰ जोकिल ऐंड मि. हाइड' की चर्चा इस सन्दर्भ में मनोविज्ञानवेत्ता भी करते हैं। चीनी लोककथा में एक व्यक्ति जंगल में सो जाता है; सोते ही शेर बन जाता है तथा अपने ही बंधु को मार डालता है। अपने पूर्व रूप में आने पर बिना इस बात के ज्ञान के कि यह उसका ही कृत्य है, बंधु की मृत्यु पर अफसोस करता है।


title: बहुव्यक्तित्व विकार

text: परस्पर विरोधी वृत्तियाँ अथवा उनका एक ही व्यक्ति में प्राप्त होना मनोविज्ञान क्या, सामन्य ज्ञान के लिए भी नई वस्तु नहीं। युंग का 'अंतर्मुख' एवं 'बहिर्मुख' (इंट्रोवर्ट एक्स्ट्रोवर्ट) व्यक्तित्व-प्रकार तथा ब्ल्यूलर कथित 'अंतर्बहिर्मुख' (एंबीवर्ट; लै. 'एंबी' = दोनों) व्यक्ति की वृत्ति - 'द्वैधभाव' (एंबीवैलेंस), आदि प्रसिद्ध ही हैं। मनोरोग में भी क्रेश्चमर संमत 'सिजाएड' तथा 'साइक्लाएड', क्रेपलिन कथित उत्साह विषाद मनोचक्र (मैनिक डिप्रेसिव साइकोसिस) तथा मनोविदलता या मनोह्रास ('डैमेंशिया प्रीकावस' या सिजोफ्रीनिया) आदि के निरूपण समष्टि में इसी एक तथ्य की पुष्टि करते हैं कि व्यक्ति में मन: शक्ति को बाहरी जगत् से संबद्ध कराने की विधायक-वृत्ति तथा बाह्य जगत् से खींचकर कछुए की भाँति अंतर्जगत् में सिकोड़ लेने की निषेधात्मक वृत्ति, दोनों ही काम करती रहती हैं। किसी एक का अपेक्षाकृत अधिक प्राधान्य व्यक्तित्व के 'प्रकार' (टाइप) का निरूपक होता है। 'द्वैधभाव' में कभी तो दोनों वृत्तियों का संतुलन रहता है, जो कि आदर्श स्थिति होती है, कभी दोनों ओर बारी-बारी बेसाख्ता ढुल जाने की स्थिति होती है। अंतिम ही अपने चरम उत्कर्ष में 'द्विव्यक्तित्व' बनता है।


title: बहुव्यक्तित्व विकार

text: डॉ॰ मोर्टन प्रिंस ने एक ऐसा दृष्टांत पूरी वैज्ञानिकता के साथ रखा जो 'ब्यूशैंपकेस' नाम से प्रसिद्ध हो गया (1905)। अपने स्वाभाविक व्यक्तित्व तथा सम्मोहन (हिप्नाटिज्म) द्वारा जाग्रत किए गए व्यक्तित्व के अतिरिक्त रोगिणी के अंदर तीन और विभिन्न ढंग के स्वात्मभाव ('selves') देखे गए- सभी परस्पर असंबद्ध, भिन्न एवं विरोधी से थे। वैज्ञानिक पूर्णता के बावजूद प्रिंस के विश्लेषण की बहुत्ववादी अपवादात्मक तथा अधिक शरीरशास्त्रीय होने के कारण, आलोचना हुर्ह। मैक्डूगल ने 'द्विव्यक्तित्व' की आलोचना करते हुए कहा कि इन्हें कभी भी सामान्य लोगों के व्यावहारिक जीवनस्तर पर नहीं रखा जा सकता क्योंकि विशेष परिस्थितियों में यह हम सबमें एक छिपी संभावना के रूप में स्थित है; इसके विपरीत यह कहा जा सकता है कि हर मानव मन एकाकी एवं संगठित पूर्णता है ('एनर्जीज ऑफ मैन' : मैकडूगल)। डॉ॰ प्रिंस के पूर्व एलिकॉट ने सर्वप्रथम (1815) तक ऐसे रोगी का वैज्ञानिक विवरण प्रकाशित किया तथा पो ने सर्वप्रथम 76 रोगियों के दृष्टांतों का साहित्य प्रस्तुत किया।


title: बहुव्यक्तित्व विकार

text: परवर्ती मनोवैज्ञानिकों ने 'खंडों' पर कम और मानसिक एकता पर अधिक जोर दिया। उपचेतन की सर्वथा अलग कटी मनोभूमि की वकालत करने के लिए फ्रायड की तीव्र आलोचनाएँ हुई हैं किंतु प्रसिद्ध फ्रायडवादी अर्नेस्ट जोंस इसी अलगाव को कुछ समीप लाता हुआ कहता है कि हमारी दमित वासनाएँ जो मूलत: यौन प्रकृति की होती हैं अपना एक स्वतंत्र विकास करने लगती है और कभी कभी इतनी तीव्र बन जाती हैं कि कुछ काल के लिए चेतन धरातल पर भी प्रभुत्व जमा लेती हैं। निद्राचारण (सोम्नांबुलिज़्म) जैसी अतिमानसिक अवस्थाएँ इसी छिपे शक्तिमान 'व्यक्तित्व' की अभिव्यक्तियाँ हैं। (ऐसे ही 'व्यक्तित्व' की प्रस्तुति गजानन मुक्तिबोध की प्रसिद्ध कविता 'दिमागी गुहांधकार का उरांग ओटान' में हुई है)। युंग की कथ्य शैली में, 'अचेतन' में उद्भूत प्रभुसत्ता के सम्मुख चैतन्य नपुंसक हो जाता है।


title: बहुव्यक्तित्व विकार

text: युंग ने 'छद्मविस्मृति' के बारे में बताया है कि बहुत सी पुरानी अनुभूतिरंजित स्मृतियों की 'ग्रंथि' बन जाती हैं जो चेतनमन के धरातल के नीचे रहकर यथावसर हस्तक्षेप करती रहती है। इससे भी दैनंदिन व्यक्तिजीवन में आकस्मिक विलक्षण का उदय हो जाता है। ईसा जैसी पवित्रात्मा की शूली के अगल बगल दो दस्युओं के शूली पर लटकने के द्वैधभाव का प्रतीकार्थ युंग समझता है कि ईसा जो हमारे सामूहिक- 'अंह एवं व्यक्तित्व-उत्कर्ष का प्रतीक है, परस्पर सर्वथा विरोधी भावों से गुजरकर सलीब की पीड़ा झेलता हुआ अपनी दिव्यता उजागर करता है। अपने साहित्य में युंग ने संस्कृत 'द्वंद्व' शब्द का विश्लेषण इसी अर्थ में अनेक स्थलों पर किया है।


title: बहुव्यक्तित्व विकार

text: प्रेतविद्याविद् तथा परा-मनोवैज्ञानिक एक सूक्ष्मात्मा (सब्लिमिनल सेल्फ) की कल्पना करते हैं जो इस प्रकार की व्यक्तित्व-द्वैधता उत्पन्न करती हैं (उदा. एफ. डब्लू. एच. मियर्स तथा उसके विचारपोषक मिचेल, कैरिंगटन, टिरेल आदि)। यह विचाराधारा वैज्ञानिक जगत् को अभी संतोष नहीं दे पाई है।


title: बहुव्यक्तित्व विकार

text: विलियम जेम्स ने द्विव्यक्तित्व का कारण स्मृति का खो जाना बताया है। स्मृति के आत्यंतिक अभाव में अपना निजी अर्थात् मूल मनोजगत् पहचानना कठिन हो जाता है और व्यक्ति बिल्कुल अजनबी आचरण करने लगता है (मिलाइए, गीतोक्त 'स्मृति भ्रंशाद् बुद्धिनाशो')। जेम्स कहता है कि साधारण जीवन में भी हम अपने किए हुए वादे, ली हुई जिम्मेवारियाँ आदि भूलने पर अपने आचरण में दूसरों के लिए एक चौंका देनेवाला परिवर्तन ले आते हैं। पूरा व्यक्तित्व बदल जाने की स्थिति तथा इस सामान्य स्थिति में केवल मात्रा का फर्क है। मनोरोग के स्तर पर यह परिवर्तन अपने आप होता है। दार्शनिक लॉक ने बहुत पहले कहा था कि स्मृतियाँ बदल जाने से व्यक्तित्व भी बदल जाता है। फ्रायड का आलोचक शिष्य एडलर कहता है कि व्यक्ति की 'जीवन शैली' में जब आमूल परिवर्तन आ जाता है तो उसकी पुरानी स्मृतियों का संकलित पुंज भी तदनुकूल बिल्कुल बदल जाता है।


title: बहुव्यक्तित्व विकार

text: (1) फीलिडा एक्स (बोरेक्स के डॉ॰ अजम द्वारा प्रस्तुत)- रोगिणी का 14 की अवस्था में ही अपने विचारों में विशिष्ट 'परिवर्तनों' तथा 'निषेधों' का अनुभव। 44 वर्ष की अवस्था में इसी आरोपित व्यक्तित्व की अवस्था देर-देर तक रहने लगी और पूर्व आत्म-भाव में लौटना कष्टप्रद प्रतीत होता था। एक बार किसी स्वजन की शवयात्रा में जाने पर ऐसी ही 'आत्मविस्मृति' हो गई जिसका बोध लौटने पर हुआ। शव यात्रा में वह दुखी नहीं थी।


title: बहुव्यक्तित्व विकार

text: (2) डॉ॰ राइगमर द्वारा प्रस्तुत व्यक्तित्व के मिर्गीनुमा दौरे का दृष्टांत- रोगी सामान्य भद्र पुरुष था। एकाएक उसने चोरी बदमाशी जैसा कोई अपराध किया और जेल गया। यह उसका एक बदला हुआ व्यक्तित्व था। फिर पूर्वावस्था पर आया। और उसे जेल काटने आदि की याद भी नहीं रही। लगातार 17 वर्षों तक इसी प्रकार वह कोई न कोई अपराध कर बैठता, जेल काटता और पूर्वावस्था में लौट आता रहा। बाद को वह नीरोग हो गया।


title: बहुव्यक्तित्व विकार

text: (3) मेरी रेनाल्ड्स- यह प्रसिद्ध दृष्टांत है। रोगिणी 20 घंटे की निद्रा से जागने पर बच्चे जैसी बन गई। वह कुछ शब्दों के अतिरिक्त कुछ बोल भी न पाती थी। फिर से हर चीज़ की शिक्षा उसे दी जाने लगी। उदास की जगह प्रसन्न रहती थी। जंगली जानवरों से भी नहीं डरती थी। पाँच सप्ताह के बाद फिर वैसी की वैसी हो गई। पहले की कुछ याद न रही। इसके बाद लगातार 15-16 वर्षों तक थोड़े थोड़े दिनों की सामान्यतावस्था के अंतराल के साथ 'परिवर्तित व्यक्तित्व' की लंबी अवधियाँ आती रहीं। सबसे अंतिम रूप में यह अवस्था तब आई जब वह 36 वर्ष की थी। यह स्थिति लगातार 25 वर्ष यानी उसके अंतिम काल तक बनी रही। उसने अंतिम समय एकाएक सिरदर्द का अनुभव किया और 61 वर्ष की उम्र में वह इसी 'दूसरे व्यक्तित्व' में ही मर गई।


title: बहुव्यक्तित्व विकार

text: (4) डॉ॰ पीएर जाने का दृष्टांत- लियोनी नामक एक महिला में डॉ॰ जाने 'संमोहन' द्वारा उसके भीतरी व्यक्तित्व को प्रकट करते थे। उन्हें तीन बिल्कुल भिन्न एवं अपने में सुव्यस्थित व्यक्तित्व लियोनी में मिले। तीनों के नाम क्रम से उन्होंसे लियोनी-1, 2, 3 रखे। पहला उसका मूल व्यक्तित्व था। नं. 2 को 1 की जानकारी रहती और नं. 3 को 1 और 2 दोनों की। नं. 2 को 3 की जानकारी नहीं रहती थी और नं. 1 अर्थात् मूल व्यक्तित्व को शेष दोनों की ही नहीं।


title: बहुव्यक्तित्व विकार

text: अब द्विव्यक्तित्व के कुछ सामान्य नियम सामने आते हैं-द्विव्यक्तिवाले की मौलिक सामान्य मनोभूमि उसे अप्रिय होती है (इससे इस मत की पुष्टि होती है कि द्विव्यक्तित्व की अवस्था वातावरण से असामान्य मानसिक पलायन है)।


title: बहुव्यक्तित्व विकार

text: बहुआयामी विकार मुख्यत: किसी सदमे या बचपन में हुई किसी दुर्घटना के कारण होता है। जब लोग लंबे समय से सदमे से उबर नहीं पाते हैं, तो यह इस रोग का कारण बनता है। अक्सर लोग इस बीमारी को सिज़ोफ्रेनिया से जोड़कर देखते हैं, किन्तु दोनों रोग पूरी तरह से अलग हैं। फिल्मों और कहानियों में मल्टीपल पर्सनैलिटी डिसऑर्डर के रोगियों को खूँखार किस्म का दिखाया जाता है, जबकि वास्तविकता इससे पूरी तरह अलग होती है।


title: बहुव्यक्तित्व विकार

text: मल्टीपल पर्सनैलिटी डिसऑर्डर में लोगों को समय का ज्ञान नहीं होता है, उन्हें यह एहसास तक नहीं होता कि समय बीत चुका है। इसके अलावा इस बीमारी के प्रमुख लक्षण अवसाद, फोबिया, संशय में पड़ना, बैचेनी, आत्महत्या करने की इच्छा, नशे की लत आदि हैं। इसके अतिरिक्त रोगी अपनी त्वचा काट लेते हैं। उन्हें शरीर में तेज दर्द की शिकायत होती है, साथ ही ईटिंग डिसऑर्डर और सिरदर्द की समस्याएं रहती हैं।


title: बहुव्यक्तित्व विकार

text: मल्टीपल पर्सनैलिटी डिसऑर्डर के इलाज की प्राथमिक चिकित्सा, थेरेपी है। इसके उपचार के लिए प्ले थेरेपी, टॉक थेरपी, हिप्नोसिस थेरेपी का प्रयोग होता है। सामान्यत: मनोःचिकित्सक इस रोग के इलाज के लिए औषधियाँ नहीं देते हैं। इलाज के दौरान ये प्रयास किया जाता है, कि व्यक्ति वास्तविक जीवन को सदमे से जोड़कर न देखें। थेरेपी एक लंबी प्रक्रिया है, ऐसे में इस बीमारी के इलाज में लंबा समय लग जाता है।  इसके प्रमुख लक्षण मूड में आ रहे उतार चढ़ाव को स्थिर करने के लिए मूड स्टेबेलाइज़र तकनीक का प्रयोग किया जाता है। मूड स्टेबलाइज़र का चयन करते वक्त व्यक्ति की उम्र, उसका वजन, डेमोग्राफिक प्रोफाइल, पारिवारिक हिस्ट्री, दवाई का प्रभाव और मेटाबोलिक, एंडोक्राइन और कार्डियोवॉस्कुलर प्रोफाइल देखा जाता है। खुराक की मात्र निश्चित करने से पहले व्यक्ति का मेडिकल प्रोफाइल जांचा जाता है। दवाई का प्रभाव जांचने के लिए व्यक्ति का ईसीजी, शुगर और थॉयरायड टेस्ट कराया जाता है। मूड को स्थिर रखने के लिए दो से तीन साल तक दवाई दी जाती है। तकरीबन आधा आराम शुरुआती छह महीनों में मिल जाता है। बाईपोलर डिसऑर्डर और थॉयरायड आपस में जुड़े होते हैं। वहीं अनियमित जीवनशैली भी इसके प्रभावों को बढ़ाने के लिए जिम्मेदार बन सकती है। ज्यादातर स्थितियों में इसके लक्षणों को पहचाना नहीं जाता है। नौकरी की व्यस्तता, कुंठाओं, वैवाहिक समस्याओं, हताशा, प्रॉपर्टी के झगड़ों और बच्चों से विवाद जैसी परेशानियों के कारण बाईपोलर डिसऑर्डर की समस्या पैदा हो सकती है। ध्यान रखें कि जीवन के प्रति नकारात्मक विचार भी इसके लिए उत्तरदायी हो सकते हैं।


title: तनाव पुष्टि

text: किसी पदार्थ की तनन सामर्थ्य या तनाव पुष्टि (Tensile strength) (σUTS या SU) उस पदार्थ के प्रतिबल-विकृति वक्र (stress-strain curve) के महत्तम बिन्दु होता है तथा यह संकेत देता है कि किस प्रतिबल के बाद गर्दन बनना (necking) आरम्भ होगा। इसका मान परीक्षण के लिये ली गयी पदार्थ के नमूने के आकार (साइज) पर निर्भर नहीं करता।


title: तनाव पुष्टि

text: संरचनाओं (structures) तथा यांत्रिक युक्तियों में प्रयुक्त इंजीनियरी पदार्थों के लिये प्रत्यास्थता गुणांक तथा क्षरण प्रतिरोध (corrosion resistance) के साथ-साथ तनाव-पुष्टि अत्यन्त महत्व की राशि है। मिश्रधातुओं, कम्पोजिट पदार्थों, सिरैमिक्स, प्लास्टिकों, काष्ठ, कांक्रीट आदि के लिये इसके मान दिये जाते हैं।


title: तनाव पुष्टि

text: तनाव पुष्टि की तीन परिभाषाएँ हैं-


title: तनाव पुष्टि

text: जिस प्रतिबल पर पदार्थ की विकृति प्रत्यास्थ से अप्रत्यास्थ मे बदलने लगती है जिससे पदार्थ में स्थायी विकृति उत्पन्न हो जाती है।


title: तनाव पुष्टि

text: यह वह प्रतिबल है जो प्रतिबल-विकृति ग्राफ में अधिकतम् प्रतिबल की सूचक होती है।


title: तनाव पुष्टि

text: यह वह प्रतिबल-विकृति वक्र के उस बिन्दु पर प्रतिबल का मान है जिस पर वस्तु टूट (rupture) जाती है।


title: तनाव पुष्टि

text: कुछ पदार्थों के सामान्य तनाव पुष्टि के मान नीचे की सारणी में दिया गया है- (स्रोत: A.M. Howatson, P.G. Lund and J.D. Todd, "Engineering Tables and Data" p41)


title: संपीडन पुष्टि

text: संपीडन सामर्थ्य या संपीडन पुष्टि (Compressive strength) किसी पदार्थ की उसके अक्ष की दिशा में लगे संपीडक बल (pushing forces) को सहने की क्षमता को इंगित करता है। जब किसी पदार्थ की संपीडन पुष्टि से भी अधिक प्रतिबल देने की कोशिश की जाती है, पदार्थ चकनाचूर (crushed) हो जाते हैं। कोई पदार्थ, बिना चकनाचूर (fracture) हुए, जो अधिकतम संपीडक प्रतिबल सह सकता है, उस मान को उस पदार्थ की संदलन सामर्थ्य (Crushing Strength) कहते हैं।


title: संपीडन पुष्टि

text: यह ध्यान देने योग्य तथ्य है कि पदार्थों की सामर्थ्य तनन एवं संपीडन के लिये समान नहीं होती (अलग-अलग होती है)। अधिकांश पदार्थों की संपीडन पुष्टि उनके तनाव पुष्टि से अधिक होती है। ऐसी कंक्रीट बनायी जा सकती है जिसकी संपीडन पुष्टि बहुत अधिक हो; उदाहरण के लिये बहुत से कंक्रीट की संरचनाओं की संपीडन पुष्टि 50 MPa से भी अधिक होती है। इसके विपरीत कम्पोजिट पदार्थों की तनन शक्ति उनकी संपीडन शक्ति से अधिक होती है। ग्लास फाइबर इपॉक्सी मट्रिक्स वाली कम्पोजिट ऐसे पदार्थ का उदाहरण है।


title: वाष्पीकरण

text: किसी तत्त्व या यौगिक का द्रव अवस्था से गैस अवस्था में परिवर्तन वाष्पीकरण (Vaporization या vaporisation) कहलाता है। वाष्पीकरण दो प्रकार का होता है- वाष्पन, तथा क्वथन।


title: ईजियन सागर

text: ईजियन सागर (, "ईजिओ पेलागोस") भूमध्य सागर का एक विस्तार है। यह दक्षिणी बाल्कान क्षेत्र और एनाटोलिया प्रायद्वीप के बीच में स्थित है, इस प्रकार ये यूनान और तुर्की के मध्य स्थित है।


title: ईजियन सागर

text: यह भूमध्य सागर की एक भुजा है जिसके पश्चिम में युनान और पूर्व में टर्की हैं। यह डार्डेनेल्स और बॉसपोरस जल-संयोजकों द्वारा मारमारा और काला सागर से जुड़ा है। 'ईजियन' शब्द का संबंध ईजी नगर से अथवा ईजिया (अमेज़न की रानी) से, अथवा ईजियस (थीसियस के पिता) से बताया गया है। संरचना की दुष्टि से यह सागर एक प्राचीन ध्वस्त स्थलखंड है जो लगभग पूर्णतया निमज्जित हो गया है। इसके चारों ओर नवीन भंजित पर्वत हैं जो स्वयं थोड़ी मात्रा में निमज्जित हैं। इन दशाओं के फलस्वरूप यह सागर द्वीपों से भरा है और इसमें यथाक्रम गहरी और उथली द्रोणियाँ हैं। यहाँ कुछ ज्वालामुखी द्वीप भी स्थित हैं। द्वीपों में गेहूँ, अगूंर, अंजीर, मुनक्का, गोंद, शहद, मोम, कपास और रेशम का उत्पादन होता है।


title: कश्यप

text: कश्यप ऋषि एक वैदिक ऋषि थे। इनकी गणना सप्तर्षि गणों में की जाती थी। हिन्दू मान्यता अनुसार इनके वंशज ही सृष्टि के प्रसार में सहायक हुए।


title: कश्यप

text: इनके पिता ब्रह्मा के पुत्र मरीचि ऋषि थे


title: कश्यप

text: कश्यप ऋषि प्राचीन वैदिक ॠषियों में प्रमुख ॠषि हैं जिनका उल्लेख एक बार ॠग्वेद में हुआ है। अन्य संहिताओं में भी यह नाम बहुप्रयुक्त है। इन्हें सर्वदा धार्मिक एंव रहस्यात्मक चरित्र वाला बतलाया गया है एंव अति प्राचीन कहा गया है। ऐतरेय ब्राह्मण के उन्होंने 'विश्वकर्मभौवन' नामक राजा का अभिषेक कराया था। ऐतरेय ब्राह्मणों ने कश्यपों का सम्बन्ध जनमेजय से बताया गया है। शतपथ ब्राह्मण में प्रजापति को कश्यप कहा गया है:


title: कश्यप

text: महाभारत एवं पुराणों में असुरों की उत्पत्ति एवं वंशावली के वर्णन में कहा गया है की ब्रह्मा के सात मानस पुत्रों में से एक 'मरीचि' थे जिन्होंने अपनी इच्छा से कश्यप नामक प्रजापति पुत्र उत्पन्न किया। कश्यप ने दक्ष प्रजापति की 17 पुत्रियों से विवाह किया। दक्ष की इन पुत्रियों से जो सन्तान उत्पन्न हुई उसका विवरण निम्नांकित है:भागवत पुराण, मार्कण्डेय पुराण के अनुसार कश्यप की बारह भार्याएँ थीं। उनके नाम हैं: अदिति, दनु, विनता, अरष्ठा, कद्रु, सुरशा, खशा, सुरभी, ताम्रा, क्रोधवशा, इरा और मुनि इन से सब सृष्टि हुई। कश्यप एक गोत्र का भी नाम है। यह बहुत व्यापक गोत्र है। एक परम्परा के अनुसार सभी जीवधारियों की उत्पत्ति कश्यप से हुई।


title: कश्यप

text: एक बार समस्त पृथ्वी पर विजय प्राप्त कर परशुराम ने वह कश्यप मुनि को दान कर दी। कश्यप मुनि ने कहा-'अब तुम मेरे देश में मत रहो।' अत: गुरु की आज्ञा का पालन करते हुए परशुराम ने रात को पृथ्वी पर न रहने का संकल्प किया। वे प्रति रात्रि में मन के समान तीव्र गमनशक्ति से महेंद्र पर्वत पर जाने लगे।


title: कश्यप

text: दक्ष प्रजापति की चौरासी कन्याएं थी जिनमें सत्रह का विवाह कश्यप मुनि के साथ हुआ किंतु कश्यप मुनि को कद्रु तथा विनता से विशेष प्रेम था। एक बार प्रसन्न होकर कश्यप ने उन दोनों को मनचाहा वर मांगने को कहा। कद्रु ने समान पराक्रमी एक सहस्त्र नाग-पुत्र मांगे तथा विनता ने उसके पुत्रों से अधिक तेजस्वी दो पुत्र मांगे। कालांतर में दोनों को क्रमश: एक सहस्त्र, तथा दो अंडे प्राप्त हुए। 500 वर्ष बाद कद्रु के अंडों के नाग प्रकट हुए। विनता ने ईर्ष्यावश अपना एक अंडा स्वयं ही तोड़ डाला। उसमें से एक अविकसित बालक निकला जिसका ऊर्ध्वभाग बन चुका था, अधोभाग का विकास नहीं हुआ थां उसने क्रुद्ध होकर मां को 500 वर्ष तक कद्रु की दासी रहने का शाप दिया तथा कहा कि यदि दूसरा अंडा समय से पूर्व नहीं फोड़ा तो वह पूर्णविकसित बालक मां को दासित्व से मुक्त करेगा। पहला बालक अरुण बनकर आकाश में सूर्य का सारथि बन गया तथा दूसरा बालक गरुड़ बनकर आकाश में उड़ गया।


title: कश्यप

text: विनता तथा कद्रु एक बार कहीं बाहर घूमने गयीं। वहाँ उच्चैश्रवा नामक घोड़े को देखकर दोनों की शर्त लग गयी कि जो उसका रंग गलत बतायेगी, वह दूसरी की दासी बनेगी। अगले दिन घोड़े का रंग देखने की बात रही। विनता ने उसका रंग सफेद बताया था तथा कद्रु ने उसका रंग सफेद, पर पूंछ का रंग काला बताया था। कद्रु के मन में कपट था। उसने घर जाते ही अपने पुत्रों को उसकी पूंछ पर लिपटकर काले बालों का रूप धारण करने का आदेश दिया जिससे वह विजयी हो जाय। जिन सर्पों ने उसका आदेश नहीं माना, उन्हें उसने शाप दिया कि वे जनमेजय के यज्ञ में भस्म हो जायें। इस शाप का अनुमोदन करते हुए ब्रह्मा ने कश्यप को बुलाया और कहा-'तुमसे उत्पन्न सर्पों की संख्या बहुत बढ़ गयी है। तुम्हारी पत्नी ने उन्हें शाप देकर अच्छा ही किया, अत: तुम उससे रूष्ट मत होना।' ऐसा कहकर ब्रह्मा ने कश्यप को सर्पों का विष उतारने की विद्या प्रदान की। विनता तथा कद्रु जब उच्चैश्रवा को देखने अगले दिन गयीं तब उसकी पूंछ काले नागों से ढकी रहने के कारण काली जान पड़ रही थी। विनता अत्यंत दुखी हुई तथा उसने कद्रु की दासी का स्थान ग्रहण किया।


title: कश्यप

text: गरुड़ ने नागों से पूछा कि कौन-सा ऐसा कार्य है जिसको करने से उसकी माता को दासित्व से छुटकारा मिल जायेगा? उसके नाग भाइयों ने अमृत लाकर देने के लिए कहा। गरुड़ ने अमृत की खोज में प्रस्थान किया। उसको समस्त देवताओं से युद्ध करना पड़ा। सबसे अधिक शक्तिशाली होने के कारण गरुड़ ने सभी को परास्त कर दिया। तदनंतर वे अमृत के पास पहुंचा। अत्यंत सूक्ष्म रूप धारण करके वह अमृतघट के पास निरंतर चलने वाले चक्र को पार कर गया। वहां दो सर्प पहरा दे रहे थे। उन दोनों को मारकर वह अमृतघट उठाकर ले उड़ा। उसने स्वयं अमृत का पान नहीं किया था, यह देखकर विष्णु ने उसके निर्लिप्त भाव पर प्रसन्न होकर उसे वरदान दिया कि कह बिना अमृत पीये भी अजर-अमर होगा तथा विष्णु-ध्वजा पर उसका स्थान रहेगा। गरुड़ ने विष्णु का वाहन बनना भी स्वीकार किया। मार्ग में इन्द्र मिले। इन्द्र ने उससे अमृत-कलश मांगा और कहा कि यदि नागों ने इसका पान कर लिया तो अत्यधिक अहित होगा। गरुड़ ने इन्द्र को बताया कि वह किसी उद्देश्य से अमृत ले जा रहा है। जब वह अमृत-कलश कहीं रख दे, इन्द्र उसे ले ले। इन्द्र ने प्रसन्न होकर गरुड़ को वरदान दिया कि नाग उसकी भोजन सामग्री होंगे। तदनंतर गरुड़ अपनी मां के पास पहुंचा। उसने नाग को सूचना दी कि वह अमृत ले आया है। नाग विनता को दासित्व से मुक्त कर दें तथा स्नान कर लें। उसने कुशासन पर अमृत-कलश रख दियां जब तक नाग स्नान करके लौटे, इन्द्र ने अमृत चुरा लिया था। नागों ने कुशा को ही चाटा जिससे उनकी जीभ के दो भाग हो गए, अत: वे द्विजिव्ह कहलाने लगे।


title: कश्यप

text: इन्द्र को बालखिल्य महर्षियों से बहुत ईर्ष्या थी। रूष्ट होकर बालखिल्य ने अपनी तपस्या का भाग कश्यप मुनि को दिया तथा इन्द्र का मद नष्ट करने के लिए कहा। कश्यप ने सुपर्णा तथा कद्रु से विवाह किया। दोनों के गर्भिणी होने पर वे उन्हें सदाचार से घर में ही रहने के लिए कहकर अन्यत्र चले गये। उनके जाने के बाद दोनों पत्नियां ऋषियों के यज्ञों में जाने लगीं। वे दोनों ऋषियों के मना करने पर भी हविष्य को दूषित कर देती थीं। अत: उनके शाप से वे नदियां (अपगा) बन गयीं। लौटने पर कश्यप को ज्ञात हुआ। ऋषियों के कहने से उन्होंने शिवाराधना की। शिव के प्रसन्न होने पर उन्हें आशीर्वाद मिला कि दोनों नदियां गंगा से मिलकर पुन: नारी-रूप धारण करेंगी। ऐसा ही होने पर प्रजापति कश्यप ने दोनों का सीमांतोन्नयन संस्कार किया। यज्ञ के समय कद्रु ने एक आंख से संकेत द्वारा ऋषियों का उपहास किया। अत: उनके शाप से वह कानी हो गयी। कश्यप ने पुन: ऋषियों को किसी प्रकार प्रसन्न किया। उनके कथनानुसार गंगा स्नान से उसने पुन: पुर्वरूप धारण किया।


title: बाकू

text: बाकु अज़रबैजान की राजधानी है। यह कैस्पियन सागर के तट पर स्थित सबसे बड़ा शहर है। इसके पास में सुरखानी में अग्नि मंदिर है जो अग्निपूजक हिन्दुओं का मंदिर है।


title: वोल्गा नदी

text: वोल्गा नदी (Volga) यूरोप की एक नदी है। यह कैस्पियन सागर में गिरती है।


title: वोल्गा नदी

text: वॉल्गा नदी यूरोप तथा यूरोपीय रूस की सबसे लंबी नदी तथा रूस का महत्वपूर्ण जलमार्ग है। वल्डाइ पहाड़ी पर ६६५ फुट ऊँचाई पर स्थित स्रोत से निकलकर, यह नदी १,३०० मील लंबे घुमावदार मार्गों से होती हुई कैस्पिऐन सागर में गिरती है और मुहाने पर डेल्टा बनाती है। यह डेल्टा लगभग ७० मील चौड़ा है और इसमें लगभग २०० निर्गम मार्ग हैं तथा डेल्टा समुद्रतल से ८६ फुट नीचा है। वल्डाइ पहाड़ी से उतरने के बाद नदी छोटी छोटी झीलों की शृंखलाओं को मिलाती है। अका (Oka), कामा (Kama) तथा ऊँझा मुख्य सहायक नदियों के अतिरिक्त इसकी अनेक छोटी सहायक नदियाँ हैं। वॉल्गा और इसकी सहायक नदियों के द्वारा ५,६३,००० वर्ग मील क्षेत्र का जलनिकास होता है तथा २०,००० मील तक जलयात्रा की जाती है। वॉल्गा की अधिकांश लंबाई वर्ष में तीन महीने के लिए जम जाती है, जिसपर इन दिनों स्लेज के द्वारा माल की ढुलाई की जाती है। नदी नहर के द्वारा बाल्टिक सागर, आर्कटिक सागर तथा मॉस्को से जुड़ी हुई है। नदी की घाटी गेहूँ के उत्पादन का तथा इमारती लकड़ी के उद्योग का महत्वपूर्ण क्षेत्र है। इस नदी के किनारे पर स्थित महत्वपूर्ण नगर है : स्टालिनग्रैड, गोर्की, सराटफ तथा ऐस्ट्राकैन। वाल्गा नदी की डेल्टा और उसके समीप का कैस्पिऐन सागर का जल विश्व के प्रसिद्ध मत्स्य क्षेत्रों में से एक है। बसंत ऋतु में वॉल्गा में इतनी भीषण बाढ़ आती है कि कैस्पिऐन सागर के जल का स्तर बढ़ जाता है। ऋतु और स्थान के अनुसार इस नदी की गहराई परिवर्ति होती रहती है।


title: जोनाथन स्विफ्ट

text: जोनाथन स्विफ्ट (Jonathan Swift) (३० नवम्बर १६६७ - १९ अक्टूबर १७४५) आयरलैण्ड के निबन्धकार, कवि, व्यंग्यकार थे। तीखे व्यंग्य का जैसा निर्मम प्रहार स्विफ्ट की रचनाओं में मिलता है वैसा शायद ही कहीं अन्यत्र मिले।


title: जोनाथन स्विफ्ट

text: 1742 में, स्विफ्ट को एक स्ट्रोक का सामना करना पड़ा और बोलने की क्षमता खो दी। 19 अक्टूबर, 1745 को स्विफ्ट की मृत्यु हो गई। उन्हें डबलिन के सेंट पैट्रिक कैथेड्रल के अंदर एस्तेर जॉनसन के बगल में आराम करने के लिए रखा गया था।


title: जोनाथन स्विफ्ट

text: जोनाथन स्विफ्ट का जन्म आयरलैंड के डबलिन नगर में हुआ था। पंद्रह वर्ष की अवस्था में इन्होंने डबलिन के ट्रिनिटी कालेज में प्रवेश किया। कालेज छोड़ने के साथ ही इन्होंने सर विलियम टेंपुल के यहाँ उनके सेक्रेटरी के रूप में काम करना प्रारंभ किया और उनके साथ सन् 1699 ई. तक रहे। वह समय दलगत राजनीति की दृष्टि से बड़े कशमश का था और स्विफ्ट ने ह्विग पार्टी के विरुद्ध डोरी दल का साथ दिया। ये एक महत्वाकांक्षी व्यक्ति थे। टोरी सरकार से इन्होंने अपनी सेवाओं के पुरस्कारस्वरूप बड़ी आशाएँ की थीं जो पूरी नहीं हुई। जीवन के अंतिम दिन निराशा और दु:ख में बीते।


title: जोनाथन स्विफ्ट

text: स्विफ्ट की प्रारंभिक आकांक्षा कवि होने की थी, लेकिन इनकी साहित्यिक प्रतिभा अंतत: व्यंग्यात्मक रचनाओं में मुखरित हुई। इनकी पहली महत्वपूर्ण कृति "बैटल ऑव द बुक्स" सन् 1697 में लिखी गई लेकिन सन् 1704 में बिना लेखक के नाम के छपी। इस पुस्तक में स्विफ्ट ने प्राचीन तथा आधुनिक लेखकों के तुलनात्मक महत्व पर व्यंग्यात्मक शैली में अपने विचार व्यक्त किए हैं। जहाँ एक ओर प्राचीन लेखकों ने मधुमक्खी की तरह प्रकृति से अमृततुल्य ज्ञान का संचय किया, आधुनिक लेखक मकड़ी की तरह अपने ही आंतरिक भावों का ताना बाना प्रस्तुत करते हैं।


title: जोनाथन स्विफ्ट

text: इनकी दूसरी महत्वपूर्ण रचना "द टेल ऑव ए टव" भी सन् 1704 में गुमनाम ही छपी। इस पुस्तक में स्विफ्ट ने रोमन चर्च एवं डिसेंटर्स की तुलना में अंग्रेजी चर्च को अच्छा सिद्ध करने का प्रयत्न किया।


title: जोनाथन स्विफ्ट

text: स्विफ्ट का "गुलिवर्स ट्रैवेल्स" अंग्रेजी साहित्य की सर्वोत्तम रचनाओं में से है। गुलिवर एक साहसी यात्री है जो नए देशों की खोज में ऐसे ऐसे स्थानों पर जाता है जहाँ के लोग तथा उनकी सभ्यता मानव जाति तथा उसकी सभ्यता से सर्वथा भिन्न हैं। तुलनात्मक अध्ययन द्वारा स्विफ्ट ने मानव समाज-व्यवस्था, शासन, न्याय, स्वार्थपरता के परिणामस्वरूप होनेवाले युद्ध आदि पर तीव्र प्रहार किया। प्राय: उनका रोष संयम की सीमा का अतिक्रमण कर जाता है। कहीं कहीं ऐसा प्रतीत होता है जैसे उन्हें मानव जाति से तीव्र घृणा हो। कतिपय आलोचकों ने स्विफ्ट की घृणा का कारण उनके जीवन की असफलताओं को बताया है। लेकिन इस महान लेखक को व्यक्तिगत निराशा की अभिव्यक्ति करनेवाला मात्रा स्वीकार करना उसके साथ अन्याय करना होगा। स्विफ्ट ने "गुलिवर्स ट्रैजेल" में समाज एवं शासन की बुराइयों पर तीखा व्यंग्य करने के साथ ही साथ सत्य और न्याय के ऊँचे आदर्शों की स्थापना भी की और इसी कारण इनकी गणना अंग्रेजी साहित्य के महानतम लेखकों में है।


title: माधवदेव

text: माधवदेव (असमिया:মাধৱদেৱ) असमिया भाषा के प्रसिद्ध कवि एवं शंकरदेव के शिष्य थे।


title: माधवदेव

text: माधवदेव का जन्म असम के उत्तर लखीमपुर जनपद के अंतर्गत नारायणपुर के समीप हरिसिंगबरा के घर संवत् 1489 में हुआ। इनके पिता गोविंदागिरि रंगपुर जिले के वांडुका नामक स्थान में रहकर राजा का कार्य करते थे। यहीं से व्यापार के लिये वे पूर्व असम की ओर गए। देश में जब अकाल पड़ा, तो पुत्र और भार्या को साथ लेकर माधव के पिता अपने मित्रों के घर घूमते रहे किन्तु कहीं भी उन्हें आदर-सत्कार न मिला। घाघरि माजि के घर वे सपरिवार कई वर्षों तक रहे। इसके उपरान्त माधव की माता मनोरमा का उनके पिता ने दामाद के घर छोड़ दिया और स्वयं माधव के साथ वांडुका चले आए। माधव ने व्याकरण, भारत, पुराण, भागवत, न्याय, तर्कशास्त्र की शिक्षा राजेन्द्र अध्यापक द्वारा प्राप्त की। पिता के देहान्त के पश्चात् वे टेमुनि गए और वाणिज्य-व्यवसाय आरम्भ किया। यहीं एक सुन्दरी कन्या को उन्होंने अलंकार पहनाया।


title: माधवदेव

text: माधव देवी के उपासक थे। बाद में जब शंकरदेव से निवृति तथा प्रवृति मार्ग पर वादविवाद हुआ तो माधव ने पराजय स्वीकार की तथा शंकरदेव की शरण ली। इसके उपरान्त माधव ने उपार्जित पैतृक सम्पत्ति और अलंकार पहनाई गई परिणीता कन्या का परित्याग किया तथा धर्म और गुरु के हित के लिये ब्रह्मचर्य व्रत लिया। गुरु के आज्ञानुसार इन्होंने कीर्तनघोषा ग्रंथ का संकलन पूर्ण किया और आजीवन एकशरण धर्म का प्रचार किया। माधव शंकरदेव के अभिन्न सहयोगी थे। उनकी दोनों तीर्थयात्राओं में वे उनके साथ रहे। 1596 ई0 में कूचबिहार में उनकी मृत्यु हुई।


title: माधवदेव

text: माधव ने भक्तिरत्नावली और आदिकांड रामायण का रूपान्तर असमिया छन्दो में किया तथा नामघोषा की रचना की। उन्होंने दो सौ वरगीतों की रचना की जो संप्रदाय के नामसेवा प्रसंग में गाए जाते हैं। "जन्मरहस्य" में सृष्टि के निर्माण और विनाश की लीला वर्णित है। "राजसूय यज्ञ" उनकी एक लोकप्रिय कृति है जिसमें कृष्ण को सर्वश्रेष्ठ देव सिद्ध किया गया है। "अर्जुन भंजन", "चोरधरा", "पिपरा गुंचुवा", "भोजन विहार", और भूमिलाटोवा नाटकों में कृष्ण की बाललीला के विविध प्रसंग चित्रित हुए हैं। "रास झूमूरा"; भूषण हेरोवा, ब्रह्ममोहन और "कटोराखेलावा" उनकी अन्य रचनाएँ हैं। माधवदेव के गीतों की भाषा ब्रजावली है किन्तु वर्णनात्मक अंश असमिया में लिखे गए हैं। "नामघोषा" इनकी अत्यन्त महत्वपूर्ण कृति है जिसमें सम्पूर्ण शास्त्रों तथा अनुभूतियों का सार अन्तर्भुक्त किया गया है। इसमें एक सहस्र घोषाएँ हैं।


title: उद्यमी

text: उद्यमी (Entrepreneur) वह व्यक्ति है जो किसी उद्यम या परियोजना पर नियंत्रण रखता है और उसमें निहित जोखिमों और परिणाम के लिए महत्वपूर्ण रूप से जिम्मेदार है। उद्यमी एक महत्वाकांक्षी नेता है जो भूमि, श्रम तथा पूँजी को नए उत्पाद बनाने या सेवाएं प्रदान करने के लिए आपस में मिलाता है।  यह शब्द (आंत्रप्रेन्योर) फ्रेंच भाषा से ग्रहण किया गया है और इसे सबसे पहले आयरिश अर्थशास्त्री रिचर्ड केंटीलोन द्वारा परिभाषित किया गया था। अंग्रेजी में उद्यमी एक शब्द है जो एक व्यक्तित्व के प्रकार के लिए प्रयोग किया जाता है जो स्वयं एक नए उद्यम या परियोजना शुरू करने का इच्छुक है और उसके परिणाम की पूरी ज़िम्मेदारी स्वीकार करने के लिए तैयार है। ऐसा माना जाता है कि जीन-बपतिस्ते से, एक फ्रेंच अर्थशास्त्री, ने 1800 में सबसे पहले उद्यमी शब्द गढ़ा था। उन्होंने एक उद्यमी के विषय में कहा "वह व्यक्ति जो एक उद्यम को चलाता है, विशेष रूप से एक ठेकेदार, जो पूंजी और श्रम के बीच एक मध्यस्थ के रूप में कार्य करता है". यह देखे entrepreneur बनने के लिए यह करे


title: उद्यमी

text: उद्यमिता अक्सर मुश्किल और पेचीदा है, जिसके परिणामस्वरूप कई नए उद्यम असफल हो जाते हैं। शब्द उद्यमी अक्सर संस्थापक के पर्याय के रूप में प्रयुक्त होता है। आम तौर पर, उद्यमी शब्द उस पर लागू होता है जो बाज़ार में जगह बना कर उस उत्पाद या सेवा को प्रदान कर के नाम स्थापित करता है जो कि वर्तमान में अस्तित्व में नहीं है। उद्यमी बाज़ार में अवसर की पहचान करते हैं और अपने संसाधनों को प्रभावी ढंग से नियोजित करके ऐसे परिणाम से पूरा लाभ उठाते हैं जो एक क्षेत्र में वर्तमान विचारों को बदल देता है।


title: उद्यमी

text: पर्यवेक्षक उन्हें अवसर प्राप्त करने के लिए एक उच्च स्तर के निजी, पेशेवर या आर्थिक रूप से जोखिम लेने को तैयार व्यक्ति बनने के इच्छुक के रूप में देखते हैं।


title: उद्यमी

text: व्यापार उद्यमियों को पूँजीवादी समाज में मौलिक रूप में महत्वपूर्ण माना जाता है। कुछ लोग व्यापार उद्यमियों को या तो "राजनीतिक उद्यमियों" अथवा "बाजार उद्यमियों" के रूप में विभाजित करते हैं, जबकि सामाजिक उद्यमियों के प्रमुख उद्देश्यों में एक सामाजिक और/या पर्यावरणीय लाभ का निर्माण शामिल है।


title: उद्यमी

text: आंत्रप्रेन्योर (Entrepreneur) वह व्यक्ति होता है जो बिजनेस को नए बिजनेस कॉन्सेप्ट के साथ शुरू करता है। वह इसे सफल बनाने के लिए दिन-रात मेहनत करता है, एक व्यावसायिक उद्यम का आयोजन करता है और इसके लिए जोखिम उठाने के लिए तैयार रहता है। साथ ही इसका उद्देश्य लाभ कमाने के लिए व्यवसाय स्थापित करना है।


title: उद्यमी

text: आंत्रप्रेन्योर तथा बिजनेसमैन के बीच अंतर जानने के लिए यह पढ़ें: entrepreneur vs businessman & entrepreneur meaning in Hindi


title: उद्यमी

text: "उद्यमी" शब्द को गढ़ने का श्रेय एक उन्नीसवीं सदी के अर्थशास्त्री जीन-बपतिस्ते से को जाता है।


title: उद्यमी

text: "उद्यमी" शब्द फ्रेंच भाषा के (f. entrepreneuse) शब्द से ग्रहण किया गया। फ्रेंच में क्रिया "entreprendre" का अर्थ है "कार्य करना" जिसमें "entre" लैटिन शब्द है जिसका अर्थ है "के बीच में" और "prendre" का अर्थ "लेना" है। फ्रेंच में एक व्यक्ति जो क्रिया करता है, उस क्रिया के अंत में "eur" लगाया जाता है जो अंग्रेजी के "er" की तरह प्रयुक्त होता है। "Unternehmer" (lit. "undertaker" शब्द जिसका शाब्दिक अर्थ "ज़िम्मेदार" है) जर्मन शब्द के बराबर है और दिलचस्प रूप से "Unternehmensforschung" ऑपरेशन अनुसंधान का जर्मन समकक्ष है, हालांकि व्यवसाय का एंग्लो-सेक्सोन मॉडल एक विज्ञान के रूप में प्रबंधन की धारणा का काफी विरोधाभासी है।


title: उद्यमी

text: स्कॉलर रॉबर्ट. बी रिक नेतृत्व, प्रबंधन क्षमता और टीम निर्माण को एक उद्यमी के आवश्यक गुण मानते हैं। इस अवधारणा का मूल रिचर्ड केंटीलोन के काम "Essai sur la Nature du Commerce en Gohdbrnénéral" (1755) और जीन-बपतिस्ते से (1803 या 1834) की "राजनीतिक अर्थव्यवस्था पर निबंध" में है।


title: उद्यमी

text: एक और आम तौर पर कहा जाने वाला सिद्धांत यह है कि मांग होने पर अवसरों और लोगों का लाभ लेने की स्थिति के संयोजन से उद्यमी जनसंख्या से उभरते हैं। एक उद्यमी यह मान सकता है की वे उन कुछ लोगों में से एक हैं जो समस्या को पहचान सकने या हल करने में सक्षम हैं। इसे ध्यान में रखते हुए, एक व्यक्ति भावी उद्यमियों के विषय में एक तरफा जानकारी के वितरण (देखें ऑस्ट्रियाई स्कूल अर्थशास्त्र) और दूसरी तरफ कैसे पर्यावरणीय कारक (पूँजी, प्रतियोगिता आदि) समाज द्वारा उद्यमियों की उत्पादकता दर में बदलाव ला सकते हैं, का अध्ययन करता है।


title: उद्यमी

text: इस सन्दर्भ में ऑस्ट्रिया के स्कूल के एक प्रमुख विचारक जोसेफ शुमपीटर हैं, जो उद्यमी को नवीन आविष्कारों के जनक के रूप में देखते हैं और जिन्होनें अपने दृष्टिकोण के वर्णन से बदलते व्यापारिक मानदंडों में उद्यमियों की भूमिका के लिए रचनात्मक विनाश वाक्यांश को लोकप्रिय बना दिया है।


title: उद्यमी

text: एक जीवन शैली उद्यमी लाभ जब एक व्यापार शुरू करने के लिए एक जीवित अर्जित करने की क्षमता के साथ व्यक्तिगत हितों और प्रतिभा से पहले गठबंधन जुनून देता है। कई उद्यमियों मुख्य उद्देश्य से प्रेरित हो सकता है उनके व्यापार लाभदायक बनाने के क्रम में शेयरधारकों को बेचते हैं। इसके विपरीत, एक जीवन शैली उद्यमी जानबूझकर एक व्यापार के विकास और उनके व्यवसाय के विकास के लिए एक दीर्घकालिक, स्थायी और व्यावहारिक एक खेत में काम कर रहे हैं जहाँ वे एक विशेष रुचि, लगन, प्रतिभा, ज्ञान या उच्च डिग्री है जीवित करने का इरादा मॉडल चुनता है विशेषज्ञता के. [8] एक जीवन शैली उद्यमी फैसला कर सकते हैं स्वयं को अधिक से अधिक व्यक्तिगत स्वतंत्रता और अधिक परिवार के समय और अधिक समय परियोजनाओं या व्यापार लक्ष्य है कि उन्हें प्रेरित पर काम प्राप्त करने के क्रम में कार्यरत हो गया है। एक जीवन शैली उद्यमी एक पेशे के साथ एक शौक गठबंधन या वे विशेष रूप से अपने कारोबार का विस्तार नहीं करने के लिए अपने उद्यम के नियंत्रण में रहना तय हो सकता है। आम जीवन शैली उद्यमी द्वारा आयोजित लक्ष्यों को एक कुछ है कि वे प्यार कर रही जीवित कमाई शामिल है, एक रास्ता है कि स्वयं रोजगार की सुविधा में एक जीवित कमाई है, एक अच्छा काम / जीवन शेष शेयरधारकों के बिना और एक व्यवसाय के मालिक को प्राप्त करने. कई उद्यमियों जीवन शैली बहुत ही अपने व्यवसाय के लिए समर्पित कर रहे हैं और रचनात्मक उद्योगों या पर्यटन उद्योग, [9] जहां लाभ उद्यमशीलता के लिए दृष्टिकोण से पहले एक जुनून अक्सर तस भीतर काम कर सकते हैं। जबकि कई उद्यमियों एक स्पष्ट बाहर निकलें रणनीति के साथ अपने व्यापार शुरू कर सकते हैं, एक जीवन शैली उद्यमी जानबूझकर और जानबूझकर अपने स्वयं के नियंत्रण के भीतर अपनी पूरी उद्यम रखना चुन सकते हैं। जीवन शैली उद्यमशीलता बढ़ती हुई प्रौद्योगिकी के रूप में लोकप्रिय डिजिटल के लिए एक बड़ी वैश्विक बाजार तक पहुँचने की जरूरत प्लेटफार्म के साथ छोटे व्यापार मालिकों प्रदान करता है बनता जा रहा है [10] युवा जीवन शैली उद्यमियों, आम तौर पर उन. बीच 25 और 40 साल पुरानी है, कभी कभी Treps के रूप में संदर्भित कर रहे हैं।


title: कम्पोजिट पदार्थ

text: कम्पोजिट पदार्थ (Composite materials) दो या अधिक पदार्थों से निर्मित पदार्थ हैं जिनके अवयवों की भौतिक एवं रासायनिक गुण बहुत भिन्न होते हैं। इनके ये अवयव कम्पोजिट पदार्थ के अन्दर स्थूल (मैक्रोस्कोपिक) स्तर पर भी अलग-अलग ही बने रहते हैं। विशेष बात यह है कि कम्पोजिट पदार्थ में वे गुण प्राप्त हो जाते हैं जो कि उसके घटक पदार्थों में नहीं होते। इस विशेषता के कारण ऐसे पदार्थ बनाये जा सकते हैं जिनमें कोई विशिष्ट गुण हो (हल्का, कठोर आदि)। अपनी इसी विशेषता के कारण कम्पोजिट पदार्थ उद्योगों में बहुतायत में प्रयोग किये जाने लगे हैं। किन्तु कम्पोजिट पदार्थों के गुणों की व्याख्या करना सरल नहीं है।


title: केदार शर्मा

text: केदार शर्मा ( संवत् 1954 - संवत् 2023) चित्रकार एवं हिन्दी साहित्यकार थे।


title: केदार शर्मा

text: केदार शर्मा का जन्म मार्गशीर्ष शुक्ल त्रयोदशी सं. 1954 में भागलपुर जिले के साहबगंज में हुआ था। इनकी प्रारंभिक शिक्षा वहीं हुई किंतु बाद में ये काशी चले आए। इन्होंने प्रयाग के इंडियन प्रेस में जर्मन कलाकार लुई जोमर के सान्निध्य में चित्रकला की साधना की। इनका घर का नाम नारायण था किंतु कलाजगत् में चित्रकार केदार के नाम से प्रसिद्ध हुए।


title: केदार शर्मा

text: कलम और कूची के समान रूप से धनी थे। बनारस, बनारसी रंग और जीवन इनकी कला और साहित्य में विशेष: व्यंजित हुए। रंग और रेखाओं के अंकन में बड़े सिद्ध थे। 1920 में केदार जी ने अपनी व्यंग्य और हास्यमूलक अनुभूतियों को आकार देना शुरु किया और 1925 तक पौराणिक, साहित्यिक और राजनीतिक संदर्भों में अनेक व्यंग्य चित्र प्रस्तुत किए। कलाक्षेत्र में ये प्रथम चित्रकार थे जिन्होंने सांस्कृतिक विषयों का लेकर हास्य चित्र बनाए। इन्होंने व्यंग्य चित्रों की कई सीरीज चलाई थी। इनमें व्यंग्य करने की अद्भुत क्षमता थी। बिहारी सतसई के दोहों पर अनेक व्यंग्य चित्र बनाए जो प्रयाग की प्रसिद्ध पत्रिका "सरस्वती" में प्रकाशित हुए। इन चित्रों की विशेषता यह रही है कि आकृतियों में मूल प्रकृति और भावना का हनन नहीं हुआ। इनके राजनीतिक कार्टूनों में बड़ा तीखापन था। इन्होंने 'मंडूक मिश्र' के नाम से दैनिक "आज" में धारावाहिक रूप से व्यंग्य चित्र प्रस्तुत किए। व्यक्तिचित्र, रेखाचित्र और व्यंग्यचित्रों में इनकी समान गति थी। ये यथार्थवादी शैली के चित्रकार थे। भारतेंदु और निराला जैसे साहित्यकारों पर इन्होंने प्रतीकात्मक चित्र बनाए थे। दो युगों तक हिंदीजगत् में एकमात्र पुस्तक-चित्रकार थे। इनके भावचित्र बड़े मार्मिक होते थे।


title: केदार शर्मा

text: लेखक के रूप में इनके व्यक्तिव्यंजक निबंधों को हिंदी संसार में मान्यता मिली। इनके आरंभिक निबंध "खिलौना", "बालसखा", "चाँद" और माधुरी" में और व्यक्तिव्यंजक निबंध "आज" के रविवारी अंकों में प्रकाशित हुए जिनके लिए चित्रों की डिजाइन भी ये स्वय बना देते थे। कुछ वर्षों तक "आज" और "तरंगिनी" में व्यंग्य चित्रकार के रूप में काम किया।


title: केदार शर्मा

text: संगीत में गहरी अभिरुचि थी। स्वयं सुरीले बाँसुरी वादक थे और हारमोनियम भी अच्छा बजाते थे। इनके शिष्य कलाजगत् में बहुविधि कलाकार के रूप में प्रतिष्ठित हैं। भाद्रपद शुक्ल चतुर्थी सं. 2023 वि. काशी में स्वर्गवास हुआ।


title: सूडानी पाउंड

text: सूडानी पाउंड सूडान की मुद्रा है। सूडानी सिक्के में केवल अरबी नाम होते हैं, जबकि बैंक नोट में अरबी और अंग्रेजी भाषा होती है। सूडान में पहले पहल मिस्री पाउंड जारी किया गया। मोहम्मद इब्न अब्दुल्ला (मेहदी) और अब्दुल्लाही इब्न मोहम्मद (खलिफा) द्वारा जारी किए गए सिक्के मिस्री मुद्रा के साथ-साथ चलते रहे। 1956 में सूडान द्वारा स्वयं की मुद्रा जारी किए जाने के साथ ही मिस्री पाउंड का चलन बंद हुआ। पाउंड सौ क्विर्स से समविभाजित है। मेहदी और खलिफा के समय क्विर्स 40 पारा से समविभाजित था। 1916 से मिस्री क्विर्स 10 मिलिम से समविभाजित था, जो 1956 में सूडान में लागू किया गया। 1992 में पाउंड का स्थान दीनार ने ले लिया। उत्तरी सूडान में जहां दीनार प्रचलन में हैं, वहीं दक्षिणी सूडान में पाउंड में ही सौदा होता है, जबकि रूम्बेक और येई क्षेत्रों में किनीयाई शिलिंग का इस्तेमाल होता है। सरकार और सूडान पीपुल्स लिबरेशन मूवमेंट के बीच हुए समझौते के तहत जनवरी 2007 में दूसरा पाउंड जारी किया गया, जो जुलाई 2007 तक एकमात्र वैधानिक मुद्रा बन गया। इसने 1 पाउंड = 100 दीनार के विनिमय मूल्य पर दीनार का और 1 पाउंड (एसडीजी) = 1000 पाउंड (एसडीपी) पाउंड का स्थान लिया।


title: शलाका

text: शलाका, अक्षक्रिया या द्यूतकर्म भारत का बहुत प्राचीन व्यसन है। वैदिक काल में और उसके बाद महाभारत के युग में बहुत प्रचलित था। यह अक्ष या शलाका (पासा) से खेला जाता था। इन शलाकाओं पर अंक लिखे होते थे जिनकी गणना को दावें कहा जाता था। इनसे खेलते समय कभी-कभी अप्सराओं का आह्वान किया जाता था जो अपने प्रभाव से अनुकूल दावें लाती थीं। दावों पर छोटी या बड़ी धनराशियाँ लगाई जाती थीं। पांडवों ने तो द्रौपदी को भी दावें पर लगा दिया था। खेलनेवाले पक्षों को अपनी विजय की बड़ी चिंता रहती थी और जब कुशलता से काम नहीं बनता दीखता था तो मंत्र का प्रयोग किया जाता था। इसलिए शलाकाओं को अभिमंत्रित करके खेल खेला जाता था।


title: शांडिल्य

text: शाण्डिल्य नाम गोत्रसूची में है, अत: पुराणादि में शाण्डिल्य नाम से जो कथाएँ मिलती हैं, वे सब एक व्यक्ति की नहीं हो सकतीं। छांदोग्य और बृहदारण्यक उपनिषद् में शाण्डिल्य का प्रसंग है। पंचरात्र की परंपरा में शाण्डिल्य आचार्य प्रामाणिक पुरुष माने जाते हैं। शाण्डिल्यसंहिता प्रचलित है; शाण्डिल्य भक्तिसूत्र भी प्रचलित है। इसी प्रकार शाण्डिल्योपनिषद नाम का एक ग्रंथ भी है, जो बहुत प्राचीन ज्ञात नहीं होता।


title: शांडिल्य

text: युधिष्ठिर की सभा में विद्यमान ऋषियों में शाण्डिल्य का नाम है। राजा सुमंतु ने इनको प्रचुर दान दिया था, यह अनुश पर्व (137। 22) से जाना जाता है। अनुशासन 65.19 से जाना जाता है कि इसी ऋषि ने बैलगाड़ी के दान को श्रेष्ठ दान कहा था।


title: शांडिल्य

text: महर्षि कश्यप के पुत्र महर्षि असित इनके पुत्र महर्षि देवल जिन्होंने ने अग्नि से एक पुत्र को उत्पन्न किया अग्नि से उत्पन्न होने के कारण इनको शांडिल्य कहा गया इनके दो पुत्र थे श्रीमुख एवं गर्दभ मुख आज भारत के सभी राज्यों में इनके वंशज मौजूद हैं श्रीमुख शांडिल्य गोत्र के चार घराने हैं राम, मणि, कृष्ण और नाथ


title: शांडिल्य

text: शाण्डिल्य नामक आचार्य अन्य शास्त्रों में भी स्मृत हुए हैं। हेमाद्रि के लक्षणप्रकाश में शाण्डिल्य को आयुर्वेदाचार्य कहा गया है। विभिन्न व्याख्यान ग्रंथों से पता चलता है कि इनके नाम से एक गृह्यसूत्र एवं एक स्मृतिग्रंथ भी था।


title: स्पेलिंग सोसायटी

text: स्पेलिंग सोसायटी (The Spelling Society) यूके में स्थित एक अन्तरराष्त्रीय संस्था है जो अंग्रेजी की वर्तनी (स्पेलिंग) की अनियमितता के प्रति लोगों को जागरूक करने एवं सरलीकृतेवं नियमित स्पेलिंग अपनाने का सुझाव देती है। इसकी स्थापना सन् १९०८ में की गयी थी।


title: पवन कुमार वर्मा

text: पवन कुमार वर्मा लेखक एवं राजनीतिज्ञ हैं। वो भूटान में भारत के राजदूत और भारतीय सांस्कृतिक सम्बन्ध परिषद के निदेशक रह चुके हैं।


title: पवन कुमार वर्मा

text: श्री पवन कुमार वर्मा १९७६ बैच के भारतीय विदेश सेवा () के अधिकारी हैं। इसके पहले वे भारत के राष्ट्रपति के प्रेस सचिव, साइप्रस के उच्चायुक्त, विदेश मंत्रालय के प्रवक्ता आदि पदों पर काम कर चुके हैं।


title: नामांतर आंदोलन

text: मराठवाडा विश्वविद्यालय नामांतर आंदोलन यह मराठवाडा विश्वविद्यालय के नाम को बदलवाने के लिए किया गया व्यापक व लम्बा आन्दोलन था। यह महाराष्ट्र में १९७६ इसवी में दलित आंदोलन के रूप में उभरा था। इस आंदोलन से औरंगाबाद में स्थित मराठवाडा विश्वविद्यालय का ‘डॉ. बाबासाहेब आंबेडकर मराठवाडा विश्वविद्यालय ऐसा नामकरण हुआ।


title: नामांतर आंदोलन

text: नामांतर आंदोलन के इतिहास की आयु 35 वर्ष है। 27 जुलाई 1978 में विधानमंडल के दोनों सभागृहों में मराठवाडा विश्वविद्यालय को डॉ॰ भीमराव आंबेडकर जी का नाम देने का निर्णय लिया गया व इसकी घोषणा तत्कालीन मुख्यमंत्री शरद पवार ने की। इसका महाराष्ट्र की बौद्ध, दलित तथा पुरोगामी जनता द्वारा स्वागत हुआ किंतु अधिकांश हिन्दुओं ने इसका विरोध किया और विरोध प्रदर्शन के लिए रैलियां तथा मार्च निकाले। विरोध करने में मराठा जाति व शिवसेना पार्टी सबसे आगे थी। बौद्ध व दलित समाज ने भी विश्वविद्यालय को आम्बेडकर का नाम देने के लिए रैलियां निकाली, दलित पँथर ने इसमें सक्रियता से भाग लिया था। तब महाराष्ट्र में रैलियां व प्रति-रैलियों का दौर था। उस दौरान हिन्दुओं द्वारा अनगिणत बौद्ध (महार) लोगों पर कई तरह के अत्याचार किये गये। बौद्धों पर अपमान, उनपर हमला, उनकी हत्या, महिलांओ के साथ बलात्कार, उनका सामाजिक बहिष्कार तथा उनके घर व उन्हें भी जलाया गया। यह सिलसिला 35 वर्षों तक चलता रहा।


title: नामांतर आंदोलन

text: गैर-दलित छात्र समूहों ने शुरू में विश्वविद्यालय का नाम बदलने की मांग का समर्थन किया, लेकिन दलितों, ज्यादातर महार (अब बौद्ध), छात्रों को सामान्य तह में लाने की व्यावहारिक इच्छा की तुलना में हठधर्मिता के कारणों के लिए ऐसा कम किया। दलित छात्रों ने परंपरागत रूप से कम फीस और सस्ती पाठ्यपुस्तकों जैसे कारणों का समर्थन करने में कोई दिलचस्पी नहीं दिखाई, लेकिन वे छात्र आबादी का लगभग 26 प्रतिशत थे और उन्होंने बदले की उम्मीद की थी। परिवर्तन के लिए विश्वविद्यालय की परिषद में याचिका दायर करने के इरादे से दलित और गैर-दलित छात्रों को शामिल करते हुए एक मार्च का आयोजन किया गया था। दलित पैंथर के नेता गंगाधर गाडे के नेतृत्व में जुलूस एक अन्य के साथ मिला, जिन्होंने गैर-दलित दल पर गाली-गलौज की शुरुआत की, क्योंकि उन्होंने नाम में बदलाव का सारा श्रेय लेने के लिए दलितों के अधिकार पर जोर दिया। इसने गैर-दलित छात्रों को अलग-थलग कर दिया और, दीपांकर गुप्ता के अनुसार, "विभाजन हिंदू जाति के पूर्वाग्रहों और विश्वविद्यालय के नाम बदलने का समर्थन करने के लिए मितभाषी नहीं था, बल्कि गढ़े द्वारा ली गई विभाजनवादी और सांप्रदायिक स्थिति के कारण हुआ था," जो यह भी चिंतित हो सकता है कि दलितों और गैर-दलितों के बीच कोई गठबंधन पैंथर्स की शक्ति को प्रभावित कर सकता है। वामपंथी संगठनों में, केवल स्टूडेंट्स फेडरेशन ऑफ इंडिया और युक्रांत ने अभियान का समर्थन करना जारी रखा।


title: नामांतर आंदोलन

text: १९७७ में, महाराष्ट्र के मुख्यमंत्री, वसंतदादा पाटिल ने वादा किया था कि नामकरण होगा, और जुलाई १९७८ में, महाराष्ट्र विधानमंडल ने इसे मंजूरी दे दी। उत्तरा शास्त्री ने नोट किया कि इस समय के अभियान ने समाज में एक बेहतर छवि और स्थिति के लिए नव-बौद्धों की इच्छा को प्रतिबिंबित किया, जिसके एक महत्वपूर्ण हिस्से के रूप में उन्होंने अम्बेडकर के प्रतीकात्मक विचारों को बुलाया, जो उनके उदय से पहले थे। विश्वविद्यालय के कार्यकारी निकाय ने विश्वविद्यालय का नाम बदलने के लिए एक प्रस्ताव पारित किया और निर्णयों की यह श्रृंखला दंगों के लिए उत्प्रेरक थी, जो 27 जुलाई 1978 को शुरू हुई और कई हफ्तों तक चली।


title: नामांतर आंदोलन

text: गेल ओमवेट जैसे टिप्पणीकारों का मानना है कि यह हिंसा घृणा पर आधारित जातिगत युद्ध था; जबकि अन्य, जैसे गुप्ता, का मानना है कि इसके कारण अधिक विविध थे। ओमवेट और गुप्ता दोनों ने उल्लेख किया कि हिंसा महारों (अब बौद्धों) के उद्देश्य से थी और अन्य दलित समूहों तक नहीं फैली थी, जबकि गुप्ता ने यह भी नोट किया कि यह मराठवाड़ा के तीन जिलों - औरंगाबाद, नांदेड़ और परभणी में केंद्रित था - जहां दलित पंजीकरण स्कूलों और कॉलेजों में विशेष रूप से उच्च थे, और आर्थिक प्रतिस्पर्धा सबसे भयंकर थी। विशेष रूप से, अशांति के केंद्र शहरी क्षेत्र थे, जहां महार आकांक्षाओं का प्रभाव रोजगार, सामाजिक और आर्थिक भूमिकाओं को सबसे अधिक प्रभावित करेगा, जिसे हिंदू जातियां अपना संरक्षण मानती थीं। अन्य दो जिलों, बीड और उस्मानाबाद से समस्याएं काफी हद तक अनुपस्थित थीं, और ग्रामीण क्षेत्रों में समस्याओं का फैलाव आम तौर पर कम था। गुप्ता के अनुसार, भौगोलिक और जनसांख्यिकीय लक्ष्यीकरण के ये मुद्दे इंगित करते हैं कि हिंसा के वास्तविक कारण थे हिंदू और दलित जाति के बीच युद्ध से ज्यादा सूक्ष्म थे। अन्य जगहों पर दंगों के बहाने हिंसक कृत्यों के भी उदाहरण थे। इन विचारों के विपरीत, वाईसी दामले का कहना है कि हिंसा "विशेष रूप से गांवों में अनुसूचित जाति के लोगों को प्रभावित करती है, हालांकि डॉ अंबेडकर के नाम पर मराठवाड़ा विश्वविद्यालय का नाम बदलने के आंदोलन का नेतृत्व दलित पैंथर्स और ऐसे नेताओं ने मुख्य रूप से शहरी केंद्रों में किया था। एक देने में आंदोलन का आह्वान किया, गांवों या ग्रामीणों की रक्षा के लिए शायद ही कोई प्रयास किया गया था।"


title: नामांतर आंदोलन

text: गोविंदभाई श्रॉफ विश्वविद्यालय का नाम बदलने के खिलाफ थे, लेकिन उन्होंने लोगों से अहिंसा के साथ नए नाम को स्वीकार करने का अनुरोध किया। साथ ही, उन्होंने गैर-दलितों, विशेष रूप से दुर्भावनापूर्ण लोगों के खिलाफ अनुसूचित जाति और अनुसूचित जनजाति (अत्याचार निवारण) अधिनियम के मामलों को वापस लेने की आवश्यकता पर जोर दिया। परभणी और अमरावती में कुछ घटनाओं की सूचना के साथ घोषणा की पूर्व संध्या पर कड़ी सुरक्षा तैनात की गई थी। पुलिस ने तुलजापुर में कर्फ्यू लगा दिया और बीड में पुलिस द्वारा गोली चलाने की सूचना मिली. विश्वविद्यालय का नाम बदलने के बाद, कम से कम चार दलितों को चाकू मार दिया गया, दलित संपत्ति को आग लगा दी गई और परभणी और उस्मानाबाद में अम्बेडकर की मूर्तियों का अपमान किया गया। हालांकि उस्मानाबाद जिले के काठी सावरगांव में नाम बदलने के फैसले का गांव के मराठा सरपंच ने जश्न के साथ स्वागत किया.


title: नामांतर आंदोलन

text: मराठवाड़ा क्षेत्र की एक विविध सांस्कृतिक और ऐतिहासिक पृष्ठभूमि है, इसलिए कई नाम सुझाए गए थे। अंत में "विश्वविद्यालय का नाम बदलकर डॉ. बाबासाहेब अम्बेडकर मराठवाड़ा विश्वविद्यालय कर दिया गया ताकि मरावाड़ा क्षेत्र के शैक्षिक विकास के लिए डॉ बाबासाहेब अम्बेडकर द्वारा किए गए कार्यों को श्रद्धांजलि दी जा सके।" अंततः 14 जनवरी 1994 को विश्वविद्यालय का नाम बदल दिया गया। चुना हुआ रूप - डॉ बाबासाहेब अम्बेडकर मराठवाड़ा विश्वविद्यालय - पूर्ण परिवर्तन (नमनतर) के बजाय मौजूदा नाम (एक नामविस्तर) के विस्तार का प्रतिनिधित्व करता है। शरद पवार ने यह भी घोषणा की कि जाति, वर्ग, धर्म और जातीयता के बावजूद सभी के लिए उच्च शिक्षा को प्रोत्साहित करने की नीति होगी। इसके अलावा, नए नामित विश्वविद्यालय को अम्बेडकर के सपने को साकार करने के लिए कुछ विभागों में बेहतर सुविधाओं के साथ विकसित किया गया था, जो विश्वविद्यालय के लिए महत्वपूर्ण मानकों में से एक था। उसी समय, विश्वविद्यालय ने अजंता मेहराब को अपनाया, जिसमें हाथी अपने प्राथमिक लोगो के रूप में थे, जो अजंता गुफाओं के बौद्ध सांस्कृतिक महत्व को दर्शाता है।


title: नामांतर आंदोलन

text: हर 14 जनवरी को अंबेडकर के अनुयायी विश्वविद्यालय में आते हैं। अम्बेडकर की सोच पर आधारित राजनीतिक दल और संगठन इस दिन को मनाते हैं। नामविस्तार दिवस मनाने के लिए बहुत से लोग विश्वविद्यालय जाते हैं, इसलिए राजनीतिक दल पारंपरिक रूप से अपनी रैलियों की व्यवस्था करते हैं। विश्वविद्यालय भवन और गेट को रोशनी से सजाया गया है। इस अवसर पर बहुत से लोग बौद्ध गुफाओं में जाते हैं। महिलाएं नील (इंडिगो कलर पाउडर) लगाकर एक-दूसरे का अभिवादन करती हैं। यह दिन डॉ. बाबासाहेब अम्बेडकर मराठवाड़ा विश्वविद्यालय के अलावा अन्य शैक्षणिक संस्थानों में भी मनाया जाता है।


title: नामांतर आंदोलन

text: दंगों ने मराठवाड़ा में 1,200 गांवों को प्रभावित किया, 25,000 मराठी बौद्ध दलितों को प्रभावित किया और उनमें से हजारों को जंगलों में सुरक्षा की तलाश करनी पड़ी। आतंकित दलित भूखमरी के बावजूद अपने गांव नहीं लौटे। यह हिंसा कथित तौर पर मराठा समुदाय के सदस्यों द्वारा आयोजित की गई थी और कई रूप ले चुकी थी, जिसमें हत्याएं, घरों और झोपड़ियों को जलाना, दलित कॉलोनियों को तोड़ना, दलितों को गांवों से बाहर निकालना, पीने के पानी के कुओं को प्रदूषित करना, मवेशियों को नष्ट करना और रोजगार से इनकार करना शामिल था। यह सिलसिला 67 दिनों तक चलता रहा। युक्रांत नेता के अनुसार, दलितों पर हमले सामूहिक और पूर्व नियोजित थे। कई गांवों में दलित कॉलोनियां जला दी गईं। मराठवाड़ा क्षेत्र में जलते घरों ने 900 दलित परिवारों को प्रभावित किया। उच्च जाति के दंगाइयों ने दलित के पास मौजूद आवश्यक घरेलू सामान को ध्वस्त कर दिया। यहां तक कि उन्होंने दलितों के स्वामित्व वाले चारे के भंडार को भी जला दिया. हमलों के समय गांवों में सैन्य और पुलिस सहायता को पंगु बनाने के लिए पुलों और पुलियों को जानबूझकर तोड़ा या क्षतिग्रस्त किया गया था। उच्च जाति की भीड़ ने सरकारी अस्पतालों, रेलवे स्टेशनों, ग्राम पंचायत कार्यालयों, राज्य परिवहन बसों, जिला परिषद संचालित स्कूल भवनों, टेलीफोन प्रणाली और सरकारी गोदामों सहित सरकारी संपत्ति पर हमला किया। ₹30 करोड़ की संपत्ति का नुकसान हुआ। मराठवाड़ा क्षेत्र दो वर्षों से अधिक समय से हिंसा की घेराबंदी में था। दलितों को आर्थिक और मनोवैज्ञानिक रूप से तबाह कर दिया गया था। कई दलित प्रदर्शनकारी शारीरिक रूप से घायल हो गए और पुलिस दमन के दौरान अपनी जान गंवाने वाले पांच प्रदर्शनकारियों सहित उन्नीस लोगों की मौत हो गई।


title: नामांतर आंदोलन

text: सबसे ज्यादा हिंसा नांदेड़ जिले में हुई। उदाहरणों में शामिल हैं:


title: नामांतर आंदोलन

text: परभणी जिले में भी हिंसा हुई। उदाहरणों में शामिल हैं:


title: नामांतर आंदोलन

text: परभणी कस्बा : भीम नगर में हिंदू छात्रों और युवकों ने अंबेडकर की प्रतिमा को तोड़ा.


title: नामांतर आंदोलन

text: परभणी शहर : 17 जुलाई 1978 को आंदोलनकारियों ने बसों और ट्रेनों को रोक दिया और टेलीफोन लाइनें भी काट दीं. पुलिस ने हस्तक्षेप नहीं किया, और 30 जुलाई के बाद दलित बस्तियों को निशाना बनाया गया।


title: नामांतर आंदोलन

text: अडगांव गांव: दलितों को धमकाया गया; मवेशी शेड और कृषि उपकरणों को आग लगा दी गई।


title: नामांतर आंदोलन

text: समिति ने कोरेगांव, कौलगांव, नंदगांव, सोदगांव, हल्टा, कोहगांव, नंदापुर और परभणी जिले के कई अन्य गांवों में इसी तरह की हिंसक घटनाएं (जैसे नांदेड़ जिले) देखीं।


title: नामांतर आंदोलन

text: औरंगाबाद जिले में हिंसा के उदाहरणों में शामिल हैं:


title: नामांतर आंदोलन

text: बीड जिले में हिंसा के उदाहरणों में शामिल हैं:उस्मानाबाद जिले में हिंसा के उदाहरणों में शामिल हैं:


title: नामांतर आंदोलन

text: हिंगोली जिले में हिंसा के उदाहरणों में शामिल हैं:नासिक जिले में हिंसा के उदाहरणों में शामिल हैं:


title: नामांतर आंदोलन

text: नागपुर में हिंसा के उदाहरणों में शामिल हैं:जलगोट गांव में, फौजदार भुरेवर को एक पुलिस चौकी पर भीड़ ने पीटा और फिर जिंदा जला दिया। पुणे में हिंसा की सूचना मिली थी। मुंबई में प्रदर्शनकारियों ने आंसू गैस के गोले दागे। क्षेत्र के माध्यम से अम्बेडकर और बुद्ध की मूर्तियों को भी क्षतिग्रस्त या नष्ट कर दिया गया था।


title: नामांतर आंदोलन

text: क्षेत्रीय प्रेस ने हिंसा के दौरान एक पक्षपाती भूमिका निभाई। मराठी समाचार पत्र, प्रजावानी और गोदतीर समाचार, ने "नगरों में दंगों का व्यापक प्रचार करके और ग्रामीण क्षेत्रों में समाचारों को दबा कर" नामंतर का विरोध किया। औरंगाबाद दैनिक के अनुसार, मराठवाड़ा द नमंतर मराठवाड़ा अस्तित्व के लिए एक सांस्कृतिक उल्लंघन था। प्रेस ने ग्रामीण हिंसा की खबर प्रकाशित नहीं की. उन्होंने रिपब्लिकन पार्टी ऑफ इंडिया और दलित पैंथर की घोषणाओं की रिपोर्ट नहीं दी। एक प्रसिद्ध मराठी समाचार पत्र के पहले पन्ने ने उच्च जाति के हिंदुओं को आंदोलन का समर्थन करने के लिए एक नोटिस प्रकाशित किया। इसी तरह, लोगों से आंदोलन में शामिल होने के लिए पत्र, फ़्लायर्स और हैंड-आउट्स के माध्यम से आग्रह किया गया। संसदीय समिति ने तालुकों में रेडियो संचार, टेलीफोन और मोटर वाहनों के साथ पुलिस की खुफिया जानकारी को सुदृढ़ करने की सलाह दी। लेकिन मीडिया इस आरोप पर तेज हो गया कि पीसीआर अधिनियम का दुरुपयोग किया जा रहा है। [3] भालचंद्र नेमाडे ने टिप्पणी की "सभी मराठी समाचार पत्र सांप्रदायिक हैं और वे अपने स्वयं के उद्देश्यों की पूर्ति के लिए तथाकथित 'प्रेस की स्वतंत्रता' पर फलते-फूलते हैं।" महाराष्ट्र के मुख्यमंत्री ने प्रेस की एकतरफा भूमिका को स्वीकार किया।


title: नामांतर आंदोलन

text: हिंदुत्व राजनीतिक दल, शिवसेना ने शुरू में खुद को नमनतर के विरोध में घोषित किया। आंदोलन के दौरान बाल ठाकरे के समर्थकों ने दलितों के घर जला दिए. लोगों को शारीरिक रूप से नुकसान पहुँचाया गया, जिसमें तलवारों से हमले भी शामिल थे। साक्षात्कारकर्ताओं ने बताया कि हमलावर मराठा समुदाय से थे, जिन्होंने नांदेड़ जिले में दलित संपत्तियों को भी जला दिया था। इन आगजनी में पीजेंट्स एंड वर्कर्स पार्टी ऑफ इंडिया (पीडब्ल्यूपी) और भारतीय राष्ट्रीय कांग्रेस के समर्थक शामिल थे। उसी क्षेत्र में, दो महिलाओं के साथ बलात्कार और तीन बच्चों की हत्या के आरोप लगे, लेकिन कोई कानूनी कार्रवाई नहीं हुई। गोपाल गुरु के अनुसार:


title: नामांतर आंदोलन

text: "पीडब्ल्यूपी और शिवसेना ने परभणी, नांदेड़, बीड और उस्मानाबाद में तनाव बढ़ा दिया। कांग्रेस ने तनाव को कम करने के लिए कोई झुकाव नहीं दिखाया और विशेष रूप से बीड और उस्मानाबाद जिलों के कांग्रेस नेताओं द्वारा जो भी प्रयास किए गए थे, वे अपर्याप्त या स्थानीय थे। पर दूसरी ओर, विशेष रूप से लातूर, औरंगाबाद, जालना और कुछ हद तक बीड जिलों के कांग्रेस नेताओं ने दलितों की पहचान की और इन जिलों में राजनीतिक प्रभाव बनाए रखने के लिए दलित सद्भाव के लिए काम किया।"


title: नामांतर आंदोलन

text: कई दलितों को पुलिस द्वारा परेशान किया गया क्योंकि उन्होंने बदलाव के लिए अभियान जारी रखा। पुलिस ने कथित तौर पर देरी और सबूतों को छिपाने जैसी रणनीति अपनाकर प्रतिक्रिया व्यक्त की। कुछ गांवों में, हिंदू पुलिस पाटिल और सभी दंगा प्रभावित गांवों के सरपंचों ने दलितों के गरीब किसानों और खेतिहर मजदूरों पर हमला करने के लिए अमीर हिंदू जाति के जमींदारों के साथ मिलकर काम किया। पुलिस हिंसक तरीके से भीड़ में शामिल हो गई। नांदेड़ के जिला कलेक्टर दलित समुदाय से थे, और जब उनके सहायक अधिकारियों ने उनके आदेशों को अस्वीकार कर दिया तो वे शक्तिहीन थे। अकोला गांव में, पुलिस ने जानबूझकर सवर्ण हिंदुओं के खिलाफ हिंसा के दौरान शिकायत दर्ज करने से इनकार कर दिया. नांदेड़ शहर में, आंदोलन के दौरान कर्फ्यू लागू किया गया था। दंगे में रेजिडेंट डिप्टी कलेक्टर, गृह निरीक्षक व अंचल निरीक्षक के पुत्रों ने भाग लिया। प्रतिबंध के समय के दौरान, दलित होमगार्डों ने उन्हें बाधित किया। होमगार्ड के खिलाफ शिकायत दर्ज की गई थी। दलितों द्वारा दर्ज की गई शिकायतों को पुलिस ने ठंडे दिमाग से लिया. एक संसदीय समिति ने निष्कर्ष निकाला कि अत्याचारों के दौरान पुलिस "घटनाओं के लिए केवल दर्शक" थी।


title: नामांतर आंदोलन

text: 16 वर्ष की लढाई के बाद मराठवाडा विश्वविद्यालय को १४ जनवरी १९९४ को "डॉ. बाबासाहेब आंबेडकर मराठवाडा विश्वविद्यालय" नाम दिया गया। नामांतर की औपचारिक घोषणा तत्कालीन मुख्यमंत्री शरद पवार ने कि थी। इस आन्दोलन को सफल बनाने में कई लोगों की जांने गई तो कई लोगों को इसकी बहुत बडी कितम चूकानी पडी। हर साल 14 जनवरी इन लोगों भी का स्मरण कर उन्हें अभिवादन किया जाता हैं।


title: नामांतर आंदोलन

text: दंगों के बाद, कई जमींदारों ने होटल जैसे सार्वजनिक स्थानों पर भी दलितों को काम पर रखने से मना कर दिया। उन्होंने उनके साथ भेदभाव किया। दंगाइयों ने मौन बहिष्कार किया। डरावने माहौल के कारण दलित शहरों की ओर पलायन कर गए, और अपने गाँव नहीं लौटे। दलितों की फसल में आग लग गई। १९८५ में, सिल्लोड तालुका के वाकोड गांव में, दलितों के स्वामित्व वाली उनकी जमीन पर खड़ी फसलों को सरपंच ने खुद जोता था। कुछ कॉलेज शिक्षकों और शिक्षाविदों ने समुदाय में सद्भाव बहाल करने के लिए दलित पीड़ितों के पुनर्वास के लिए एक समिति का गठन किया। मराठवाड़ा के मुसलमानों ने शिवसेना द्वारा घोषित बंद का विरोध किया। उन्होंने नमंतर के लिए अपना समर्थन दिखाने के लिए अपने व्यावसायिक प्रतिष्ठानों को बंद नहीं किया। संसदीय समिति ने खुलासा किया कि दलितों की मदद के लिए प्रदान की गई मानवीय सहायता नुकसान की भरपाई के लिए पर्याप्त नहीं थी। इसके अलावा, समिति ने इसमें भ्रष्टाचार देखा। अत्याचारों के तुरंत बाद, अधिकारियों ने लगभग ३००० व्यक्तियों को पुलिस हिरासत में लाया, लेकिन पीड़ितों ने बताया कि बहुत कम लोग अदालत में गए, और शेष मामले ज्यादा तेज नहीं थे। यहां तक कि मूल निवासियों ने भी सभी मामलों को खारिज करने का दबाव बनाया। संसदीय समिति ने "बड़े पैमाने पर आगजनी और लूटपाट के सभी मामलों में दलितों से जुड़े सभी मामलों में एक स्वचालित न्यायिक जांच" की सलाह दी। लेकिन, न्यायिक जांच का महाराष्ट्र सरकार ने विरोध किया था।


title: नामांतर आंदोलन

text: 4 अगस्त 1978 को, जोगेंद्र कावड़े ने विश्वविद्यालय का नाम बदलने के लिए दीक्षाभूमि से नागपुर में जिला मजिस्ट्रेट के कार्यालय तक एक मार्च का नेतृत्व किया। उसी दिन आकाशवाणी चौक में एक सभा हुई जिसमें भारी संख्या में छात्र-छात्राएं शामिल हुए। इसके बाद लोग उत्साह से घर वापस जा रहे थे। भड़काई गई हिंसा तब शुरू हुई जब कुछ असामाजिक तत्वों ने परिवहन लिंक पर पथराव किया। हंगामे पर काबू पाने के लिए पुलिस ने फायरिंग की। इस घटना के बाद लॉन्ग मार्च की घोषणा की गई। दिल्ली, हरियाणा, बिहार, मध्य प्रदेश, आंध्र प्रदेश, कर्नाटक और तमिलनाडु से दलित प्रदर्शनकारी नागपुर पहुंचे।


title: नामांतर आंदोलन

text: हिंसा के कारण दलितों ने कुछ समय के लिए अपने अभियान को स्थगित कर दिया, लेकिन जब मुख्यमंत्री के रूप में एक नए नेता, शरद पवार ने नाम बदलने को स्थगित करने के विभिन्न कारणों को पाया, तो प्रतिक्रिया थी एक लॉन्ग मार्च का संगठन और नमनतर आंदोलन को भड़काना। मार्च चीनी लांग मार्च से प्रेरित था और 6 दिसंबर 1979 को औरंगाबाद में अम्बेडकर की पुण्यतिथि पर प्रतीकात्मक रूप से अभिसरण के साथ समाप्त होने का इरादा था। ओमवेट के अनुसार, "लॉन्ग मार्च का आयोजन बहुत गुटबद्ध समितियों द्वारा किया गया था जिसमें दलित पैंथर्स, छोटे दलित संगठन, रिपब्लिकन पार्टी के गुट, समाजवादी व्यक्ति और समूह और कम्युनिस्ट पार्टियां शामिल थीं। विरोध मार्च का नेतृत्व जोगेंद्र कावड़े ने किया और हजारों प्रदर्शनकारियों के साथ-साथ प्रमुख नेताओं की गिरफ्तारी का कारण बना। कावड़े के अनुसार "यह लोकतंत्र और मानवतावाद की रक्षा के लिए लड़ाई थी"।


title: नामांतर आंदोलन

text: लॉन्ग मार्च की शुरुआत दीक्षाभूमि, नागपुर से एक धम्म चक्र प्रवर्तन दिन पर हुई, जो कई बौद्धों की आबादी वाला क्षेत्र है, औरंगाबाद की ओर, भदंत आनंद कौशल्यान का आशीर्वाद है। हर दिन, प्रदर्शनकारियों ने कड़ाके की ठंड में १८ दिनों में ४७० किलोमीटर की दूरी तय करने के लिए ३० किलोमीटर की दूरी तय की। यह भारतीय इतिहास में सबसे उल्लेखनीय आंदोलन में से एक था, 1927 के भारतीय स्वतंत्रता आंदोलन के बाद दलित महिलाओं की सक्रिय महत्वपूर्ण भूमिका के कारण - उन्होंने जेल भरो आंदोलन में गर्व के साथ भाग लिया। लांग मार्च में हर गांव में लोगों की भीड़ शामिल हुई। "यह मार्च दुनिया का तीसरा सबसे बड़ा लॉन्ग मार्च था।" [३५] युक्रांत नेता के अनुसार, अंबेडकर के नाम पर विश्वविद्यालय का नाम बदलने के लिए लगभग ३ लाख लोगों के लॉन्ग मार्च में शामिल होने की उम्मीद थी। एक छोटा प्रतिशत औरंगाबाद पहुंचा, लेकिन कम से कम 3 लाख ने सामूहिक विरोध का आयोजन किया - सत्याग्रह, जेल भरो आंदोलन, मार्च। 25 नवंबर से 6 दिसंबर के बीच प्रदर्शनकारी पुलिस से भिड़ गए। नागपुर, उदगीर और सतारा से चलने वाले हजारों लॉन्ग मार्च कार्यकर्ताओं को मराठवाड़ा की सीमाओं पर हिरासत में ले लिया गया। हजारों लोगों को उनके कस्बों और शहरों में स्थगन संघर्ष के दौरान गिरफ्तार किया गया था। 6 दिसंबर को अंबेडकर की पुण्यतिथि के दौरान, प्रदर्शनकारियों पर लाठीचार्ज किया गया और पुलिस ने उन पर गोलियां चलाईं। उसी दिन, विदर्भ बंद मनाया गया। 27 नवंबर को दोपहर में पुलिस ने खड़कपूर्णा रिवर ब्रिज पर प्रदर्शनकारियों को रोका. हजारों प्रदर्शनकारियों ने खड़कपूर्णा नदी पुल पर धरना शुरू कर दिया। रात 12 बजे के बाद नींद में उन पर लाठीचार्ज किया गया। इस दौरान कई लोग भाग गए, और सैकड़ों को गिरफ्तार किया गया।


title: नामांतर आंदोलन

text: 3 दिसंबर को दलित युवकों ने बसों में आग लगा दी थी। उनमें से 4 नागपुर में पुलिस के साथ संघर्ष में मारे गए। पुलिस ने लगभग 12,000 प्रदर्शनकारियों को गिरफ्तार किया, जिन्होंने औरगाबाद में क्रांति चौक से विश्वविद्यालय की ओर मार्च करने की योजना बनाई थी। दलित पैंथर्स के प्रदर्शनकारियों को भदकल गेट और विश्वविद्यालय के प्रवेश द्वार पर गिरफ्तार किया गया। भीड़ को तितर-बितर करने के लिए नेताओं और कार्यकर्ताओं को गिरफ्तार किया गया, शारीरिक रूप से नुकसान पहुंचाया गया, लाठीचार्ज किया गया, आंसू गैस के गोले दागे गए और हवाई फायरिंग की गई। राज्य का इरादा प्रदर्शनकारियों को नियंत्रित करना और तितर-बितर करना और उन्हें दलित विरोधी से दूर रखना था, जिन्होंने नामांतर विरोधी समूह (नाम बदलने का विरोध करने वाला एक समूह) बनाया था। उनमें से अधिकांश एक ही शाम को जेलों से मुक्त हो गए लेकिन कुछ ने सत्याग्रह जारी रखने के लिए जेलों को छोड़ने से इनकार कर दिया। इस लॉन्ग मार्च का मुख्य एजेंडा जाति उत्पीड़न के खिलाफ लड़ाई था।


title: नामांतर आंदोलन

text: यह आंदोलन दलित साहित्य का हिस्सा बन गया। ओमवेट के अनुसार, "लॉन्ग मार्च अभियान के उभार, उथल-पुथल और हताशा ने आंदोलन को एक नए मोड़ पर ला दिया। दलित जनता द्वारा दिखाई गई कार्रवाई के लिए तत्परता ने क्रांतिकारी परिवर्तन के लिए उनके शक्तिशाली आग्रह का प्रदर्शन प्रदान किया। लांग मार्च के दौरान, पुरुषों ने शहीदों के गीत गाए। इस क्रांति को बढ़ावा देने के लिए महिलाओं ने बच्चों को भी शामिल किया। आंदोलन धीरे-धीरे आगरा, दिल्ली, बैंगलोर, हैदराबाद में निकला, जहां लोगों ने मार्च का विरोध किया। १६ वर्षों तक, कई बैठकें हुईं, लोगों ने मार्च का विरोध किया, और उन्हें कई बार गिरफ्तार किया गया।


title: नामांतर आंदोलन

text: लोग दर्शन करने के लिए विश्वविद्यालय के द्वार पर आते हैं, जो सांची स्तूप द्वार जैसा दिखता है, और एक प्रसाद छोड़ देते हैं जैसे कि विश्वविद्यालय तीर्थ स्थान हो। 2013 में, नागपुर नगर निगम ने नागपुर में आंदोलन में मारे गए दलितों को समर्पित नमंतर शहीद स्मारक (शहीद स्मारक) बनाया।


title: जय हिन्द

text: जय हिन्द विशेषरुप से भारत में प्रचलित एक देशभक्तिपूर्ण नारा है जो कि भाषणों में तथा संवाद में भारत के प्रति देशभक्ति प्रकट करने के लिये प्रयोग किया जाता है। इसका शाब्दिक अर्थ "भारत की विजय" है। यह नारा भारतीय क्रान्तिकारी आबिद हसन सफ़रानी द्वारा दिया गया था, जो कि कहीं से भी प्रमाणित नहीं होता है।। तत्पश्चात यह भारतीयों में प्रचलित हो गया एवं नेता जी सुभाषचन्द्र बोस द्वारा आज़ाद हिन्द फ़ौज के युद्ध घोष के रूप में प्रचलित किया गया।


title: जय हिन्द

text: सुभाषचन्द्र बोस के अनुयायी तथा नौजवान स्वतन्त्रता सेनानी ग्वालर (वर्तमान नाम ग्वालियर), मध्य भारत के रामचन्द्र मोरेश्वर करकरे ने तथ्यों पर आधारित एक देशभक्तिपूर्ण नाटक "जय हिन्द" लिखा तथा "जय हिन्द" नामक एक हिन्दी पुस्तक प्रकाशित की। कुछ वर्षों पश्चात रामचन्द्र करकरे केन्द्रीय भारतीय प्रोविंस के काँग्रेस अध्यक्ष बने। उन्होंने प्रसिद्ध क्रान्तिकारी चन्द्रशेखर आजाद के साथ स्वतन्त्रता संग्राम में हिस्सा लिया।


title: जय हिन्द

text: जय हिन्द' नारे का सीधा सम्बन्ध नेताजी से है, मगर सबसे पहले प्रयोगकर्ता नेताजी सुभाष चन्द्र बोस नहीं थे। आइये देखें यह किसके हृदय में पहले पहल उमड़ा और आम भारतीयों के लिए जय-घोष बन गया।


title: जय हिन्द

text: “जय हिन्द” के नारे की शुरूआत जिनसे होती है, उन क्रान्तिकारी 'चेम्बाकरमण पिल्लई' का जन्म 15 सितम्बर 1891 को तिरूवनंतपुरम में हुआ था। गुलामी के आदी हो चुके देशवासियों में आजादी की आकांक्षा के बीज डालने के लिए उन्होने कॉलेज के दौरान “जय हिन्द” को अभिवादन के रूप में प्रयोग करना शुरू किया। 1908 में पिल्लई जर्मनी चले गए। अर्थशास्त्र में पी.एच.डी करने के बाद जर्मनी से ही अंग्रेजो के विरूद्ध क्रान्तिकारी गतिविधियाँ शुरू की। प्रथम विश्व युद्ध शुरू हुआ तो उन्होने जर्मन नौ-सेना में जूनियर अफसर का पद सम्भाला।


title: जय हिन्द

text: पिल्लई 1933 में आस्ट्रिया की राजधानी वियना में नेताजी सुभाष से मिले तब “जय हिन्द” से उनका अभिवादन किया। पहली बार सुने ये शब्द नेताजी को प्रभावित कर गए। इधर नेताजी आज़ाद हिन्द फौज की स्थापना करना चाहते थे। द्वितीय विश्व युद्ध के दौरान जर्मनी ने जिन ब्रिटिश सैनिको को कैद किया था, उनमें भारतीय सैनिक भी थे। 1941 में जर्मन की क़ैदियों की छावणी में नेताजी ने इन्हे सम्बोधित किया तथा अंग्रेजो का पक्ष छोड़ आजाद हिन्द फौज में शामिल होने के लिए प्रोत्साहित किया। यह समाचार अखबारों में छपा तो जर्मन में रह रहे भारतीय विद्यार्थी आबिद हुसैन ने अपनी पढ़ाई छोड़ नेताजी के सेक्रेट्री का पद सम्भाल लिया। आजाद हिन्द फौज के सैनिक आपस में अभिवादन किस भारतीय शब्द से करे यह प्रश्न सामने आया तब हुसैन ने”जय हिन्द” का सुझाव दिया।


title: जय हिन्द

text: उसके बाद २ नवम्बर 1941 को “जय-हिन्द” आजाद हिंद फ़ौज का युद्धघोष बन गया। जल्दी ही भारत भर में यह गूँजने लगा, मात्र काँग्रेस पर तब इसका प्रभाव नहीं था। 1946 में एक चुनाव सभा में जब लोग “काँग्रेस जिन्दाबाद” के नारे लगा रहे थे, नेहरूजी ने लोगो से “जय हिन्द” का नारा लगाने के लिए कहा। अब तक “वन्दे-मातरम” ही काँग्रेस की अहिंसक लड़ाई का नारा रहा था, 15 अगस्त 1947 को नेहरू जी ने आजादी के बाद, लाल किले से अपने पहले भाषण का समापन, “जय हिन्द” से किया। डाकघरों को सुचना भेजी गई कि नए डाक टिकट आने तक, डाक टिकट चाहे अंग्रेज राजा जोर्ज की ही मुखाकृति की उपयोग में आये लेकिन उस पर मुहर “जय हिन्द” की लगाई जाये. यह 31 दिसम्बर 1947 तक यही मुहर चलती रही। केवल जोधपुर के गिर्दीकोट डाकघर ने इसका उपयोग नवम्बर 1955 तक जारी रखा। आज़ाद भारत की पहली डाक टिकट पर भी “जय हिन्द” लिखा हुआ था।


title: सूरीनामी डॉलर

text: सूरीनामी डॉलर 2004 से सूरीनाम की मुद्रा है। यह 100 सेंट्स से विभाजित है। डॉलर ने एक जनवरी 2004 में सूरीनामी गिल्डर एक हजार सूरीनामी गिल्डर बराबर एक डॉलर के मूल्य पर जारी किया गया। शुरुआती महीने में प्रिंटर की समस्या की वजह से केवल सिक्के ही प्रचलन में थे, फरवरी महीने में बैंक नोट जारी किए गए। पहले की तरह 1, 5, 10, 25, 100 और 250 सेंट के सिक्के प्रचलन में बने हुए हैं। 2004 में सरकार ने 1 और 2½ डॉलर के और सेंट्रल बैंक ऑफ सूरीनाम ने 5, 10, 20, 50 और 100 डॉलर के बैंक नोट जारी किए।


title: मानव रहित विमान

text: मानव रहित विमान (अंग्रेजी:Unmanned Aerial Vehicle या ड्रोन) एक प्रकार का विमान है जिसे सैन्य अभियानों में शत्रु क्षेत्र की टोह लेने एवं आवश्यकता पड़ने पर आक्रमण करने के लिये उपयोग मे लाया जाता है। अन्य क्षेत्रों में इनका उपयोग भूमि एवं सागर के उपर उड़ते हुए सर्वेक्षण करने में भी किया जाता है। चूँकि इन विमानों को रिमोट कंट्रोल के द्वारा नियंत्रित किया जाता इन्हें किसी मानव चालक की उपस्थिति की आवश्यकता नहीं होती है। अपनी इस विशेषता के कारण ही यह टोही विमान के रूप अत्याधिक उपयोग मे लाये जाते हैं। इन विमानों को ड्रोन विमान भी कहा जाता है। ड्रोन अंग्रेज़ी का एक शब्द है और इसका अर्थ नर मधुमक्खी होता है।


title: मानव रहित विमान

text: ड्रोन और प्रक्षेपास्त्र दोनो ही रिमोट संचालित होते है पर इन दोनों मे मुख्य अंतर यह है की जहाँ मानव रहित विमान को पुनः उपयोग मे लिया जा सकता है, प्रक्षेपास्त्र केवल एक बार के उपयोग के लिये ही होता है।


title: मानव रहित विमान

text: डीआरडीओ निशांत एक मानव रहित विमान (यूएवी) है जिसे भारत के वैमानिकी विकास प्रतिष्ठान जो डीआरडीओ की एक शाखा है, ने भारतीय सशस्त्र बलों के लिए विकसित किया है।


title: भोपाल जंक्शन रेलवे स्टेशन

text: भोपाल जंक्शन [بهبال جونستون \ भोपाल जंक्शन] (स्टेशन कोड: BPL) मध्य प्रदेश की राजधानी का मुख्य रेलवे स्थानक है।


title: भोपाल जंक्शन रेलवे स्टेशन

text: भोपाल के मुख्य स्टेशन के रूप में भोपाल जंक्शन 'नाम' है। यह वर्ष 1941 में भारत की आजादी से पहले निर्माण किया गया था। शहर के दूसरे स्टेशन (हबीबगंज रेलवे स्टेशन) वर्ष 1975 में निर्माण किया गया है।इसका उद्घाटन भारत के प्रधानमंत्री इंदिरा गांधी द्वारा किया था। बाद में, [पर [भोपाल | भोपाल के शहर]] मिल 8 नए अन्य स्थानीय रेलवे स्टेशनों के रूप में नाम:  तो कुल में, भोपाल '13 है' स्थानीय रेलवे स्टेशनों.


title: भोपाल जंक्शन रेलवे स्टेशन

text: मुख्य रेलवे स्टेशन के रूप में के अच्छी तरह भोपाल हबीबगंज रेलवे स्टेशन के साथ 47 अन्य रेलवे स्टेशनों का चयन करने के साथ के रूप में उभरनेवर्ल्ड क्लास रेलवे स्टेशन हैं। भोपाल जंक्शन और हबीबगंज रेलवे स्टेशनआईएसओ 9001:2000 प्रमाण पत्र पहले से ही प्राप्त है।


title: भोपाल जंक्शन रेलवे स्टेशन

text: भोपाल जंक्शन रेलवे स्टेशन के मुख्य पर स्थित है दिल्ली - चेन्नई और झांसी [- [इटारसी जंक्शन (मध्य प्रदेश) | इटारसी]] रेलवे ट्रैक जिससे 100 से अधिक दैनिक गाड़ियों, रुकती है एक सप्ताह के भीतर 170 से ज्यादा गाड़ियों का कुल. इसलिए गाड़ियों के लिए लगभग सभी प्रमुख के रूप में छोटे स्थानों के रूप में अच्छी तरह से भारत में बहुत आसानी से उपलब्ध हैं। भोपाल जंक्शन के उत्तर में निहित है बीना है दक्षिण में, जंक्शन इटारसी जंक्शन. एक नज़र जो [के साथ पश्चिम में भोपाल, सीहोर [उज्जैन] जंक्शन कनेक्ट है], रतलाम जंक्शन [और [अहमदाबाद | अहमदाबाद जंक्शन]]. भी [के कुछ हिस्से [इंदौर जंक्शन बड़ी | इंदौर जंक्शन से]] सीहोर [और [देवास जंक्शन]].